
讟拽住讟 讛讚祝




	转谞讬讗 讛诪讜讚专 讛谞讗讛 诪讞讘讬专讜 讗讬谉 诪转讬专讬谉 诇讜 讗诇讗 讘驻谞讬讜 诪谞讛''诪 讗诪专 专讘 谞讞诪谉 讚讻转讬讘 {砖诪讜转 讚-讬讟} 讜讬讗诪专 讛' 讗诇 诪砖讛 讘诪讚讬谉 诇讱 砖讜讘 诪爪专讬诐 讻讬 诪转讜 讻诇 讛讗谞砖讬诐 讗诪专 诇讜 讘诪讚讬谉 谞讚专转 诇讱 讜讛转专 谞讚专讱 讘诪讚讬谉 讚讻转讬讘 {砖诪讜转 讘-讻讗} 讜讬讜讗诇 诪砖讛 讗讬谉 讗诇讛 讗诇讗 砖讘讜注讛 讚讻转讬讘 {讬讞讝拽讗诇 讬讝-讬讙} 讜讬讘讗 讗转讜 讘讗诇讛 {讚讘专讬 讛讬诪讬诐 讘 诇讜-讬讙} 讜讙诐 讘诪诇讱 谞讘讜讻讚 谞爪专 诪专讚 讗砖专 讛砖讘讬注讜 讘讗诇讛讬诐 (讞讬讬诐) 诪讗讬 诪专讚讜转讬讛 讗砖讻讞讬讛 爪讚拽讬讛 诇谞讘讜讻讚 谞爪专 讚讛讜讛 拽讗讻讬诇 讗专谞讘讗 讞讬讛 讗''诇 讗讬砖转讘注 诇讬 讚诇讗 诪讙诇讬转 注讬诇讜讬 讜诇讗 转讬驻讜拽 诪讬诇转讗 讗讬砖转讘注 诇住讜祝 讛讜讛 拽讗 诪爪讟注专 爪讚拽讬讛讜 讘讙讜驻讬讛 讗讬转砖讬诇 讗砖讘讜注转讬讛 讜讗诪专 砖诪注 谞讘讜讻讚 谞爪专 讚拽讗 诪讘讝讬谉 诇讬讛 砖诇讞 讜讗讬讬转讬 住谞讛讚专讬谉 讜爪讚拽讬讛讜 讗诪专 诇讛讜谉 讞讝讬转讜谉 诪讗讬 拽讗 注讘讬讚 爪讚拽讬讛讜 诇讗讜 讛讻讬 讗讬砖转讘注 讘砖诪讗 讚砖诪讬讗 讚诇讗 诪讙诇讬谞讗 讗''诇 讗讬转砖诇讬 讗砖讘讜注转讗 [讗''诇 诪转砖诇讬谉 讗砖讘讜注转讗] 讗诪专讬 诇讬讛 讗讬谉 讗诪专 诇讛讜 讘驻谞讬讜 讗讜 讗驻讬诇讜 砖诇讗 讘驻谞讬讜 讗诪专讬 诇讬讛 讘驻谞讬讜 讗诪专 诇讛讜谉 讜讗转讜谉 诪讗讬 注讘讚讬转讜谉 诪讗讬 讟注诪讗 诇讗 讗诪专讬转讜谉 诇爪讚拽讬讛讜 诪讬讚 {讗讬讻讛 讘-讬} 讬砖讘讜 诇讗专抓 讬讚诪讜 讝拽谞讬 讘转 爪讬讜谉 讗诪专 专讘讬 讬爪讞拽 砖砖诪讟讜 讻专讬诐 诪转讞转讬讛诐:

	诪转谞讬' 专讘讬 诪讗讬专 讗讜诪专 讬砖 讚讘专讬诐 砖讛谉 讻谞讜诇讚 讜讗讬谞谉 讻谞讜诇讚 讜讗讬谉 讞讻诪讬诐 诪讜讚讬诐 诇讜 讻讬爪讚 讗诪专 拽讜谞诐 砖讗谞讬 谞讜砖讗 讗转 驻诇讜谞讬转 砖讗讘讬讛 专注 讗诪专讜 诇讜 诪转 讗讜 砖注砖讛 转砖讜讘讛 拽讜谞诐 诇讘讬转 讝讛 砖讗谞讬 谞讻谞住 砖讛讻诇讘 专注 讘转讜讻讜 讗讜 砖讛谞讞砖 讘转讜讻讜 讗诪专讜 诇讜 诪转 讛讻诇讘 讗讜 砖谞讛专讙 讛谞讞砖 讛专讬 讛谉 讻谞讜诇讚 讜讗讬谞讜 讻谞讜诇讚 讜讗讬谉 讞讻诪讬诐 诪讜讚讬诐 诇讜:

	讙诪' 拽讜谞诐 砖讗谞讬 (谞讻谞住 诇讘讬转 讝讛 砖讛讻诇讘) 讜讻讜' 诪转 谞讜诇讚 讛讜讗 讗''专 讛讜谞讗 谞注砖讛 讻转讜诇讛 谞讚专讜 讘讚讘专 讜专' 讬讜讞谞谉 讗诪专 讻讘专 诪转 讜讻讘专 注砖讛 转砖讜讘讛 拽讗诪专讬 诇讬讛




专砖"讬




	讗讬谉 诪转讬专讬谉 诇讜. 诇谞讜讚专 讗诇讗 讘驻谞讬讜 砖诇 诪讚讬专: 讘诪讚讬谉 诇讱. 诪讛讜 讘诪讚讬谉 诇讱 讗诇讗 讛讻讬 拽讗''诇 讘诪讚讬谉 谞讚专转 诇驻谞讬 讬转专讜 诇讱 讜讛转专 讘驻谞讬 讬转专讜 砖讗讬谉 诪转讬专讬谉 诇讜 诇讗讚诐 讗诇讗 讘驻谞讬讜 讜讬转专讜 讛讚讬专讜 诇诪砖讛 砖诇讗 诇砖讜讘 诪爪专讬诐 诪驻谞讬 讗讜转谉 讗谞砖讬诐 讛诪讘拽砖讬诐 诇讛讜专讙讜 讜讗诪专 专讘讬 转诇诪讬讚 讞讻诐 诪讬驻专 诇注爪诪讜: 讗专谞讘讗 讞讬讛. 砖讗讬谞讛 诪讘讜砖诇转 讜讗讬转 讚讗诪专讬 讞讬讛 诪诪砖 砖讗讻诇 讗讜转讛 讻砖讛讬讗 讞讬讛: 讛讜讛 诪爪讟注专 爪讚拽讬讛讜 讘讙讜驻讬讛. 砖讛讬讛 专讜爪讛 诇讙诇讜转 讛讚讘专 砖讬讛讜 诪讘讝讬谉 讗讜转讜 讘谞讬 讛注讜诇诐: 讗讬转砖讬诇 讗砖讘讜注转讬讛. 谞砖讗诇 注诇 砖讘讜注转讜: 诪讗讬 注讘讚讬转讜. 讚砖专讬转讜谉 诇讬讛 诪''讟 诇讗 讗诪专讬转讜谉 诇讬讛 诇爪讚拽讬讛讜 讚诇讗 诪爪讬转讜 诇诪砖专讬讛 讗诇讗 讘驻谞讬讜: 诪转谞讬' 砖讛谉 讻谞讜诇讚. 讚讚诪讜 诇谞讜诇讚 讗讘诇 讛谉 诪诪砖 讗讬谞谉 谞讜诇讚 讜驻讜转讞讬谉 讘讛谉: 砖讗讘讬讛 专注. 转讜诇讛 谞讚专讜 讘专注讜转 讗讘讬讛 诪讻诇诇 讚讗讬 诇讗 讛讜讛 专砖注 讛讬讛 谞讜砖讗 讗讜转讛: 讗讜 砖注砖讛 转砖讜讘讛. 讚讛讬讬谞讜 谞讜诇讚 驻讜转讞讬谉 讘讛 讜讗讜诪专 诇讜 讘砖注转 讞专讟讛 讗讬诇讜 讛讬讬转 讬讜讚注 砖讗讘讬讛 注讜砖讛 转砖讜讘讛 讻诇讜诐 讛讬讬转 谞讜讚专 讜讛讜讗 讗讜诪专 诇讗讜 讜讛''谞 诪讻诇讘 讜谞讞砖: 讙诪' 诪转 谞讜诇讚 讛讜讗. 讚讛讜讬 谞讜诇讚 讙诪讜专 讜诪讗讬 拽讗诪专 讗讬谞讜 讻谞讜诇讚: 讗诪专 专讘 讛讜谞讗 谞注砖讛 讻转讜诇讛 谞讚专讜 讘讚讘专. 讘专砖注转 讗讘讬讛 讚诪砖诪注 讻诇 讝诪谉 砖讗讘讬讛 讘讞讬讬诐 讚讜讚讗讬 讗诐 讗诪专 砖讗讬谞讬 谞讜砖讗 讗转 驻诇讜谞讬转 住转诐 讜讚讗讬 讻讚拽讗诪专转 讛砖转讗 讚讗诪专 砖讗讘讬讛 专注 诇驻讬 砖讛讜讗 专砖注 讗讬谞讜 谞讜砖讗 讗转 讘转讜 讜讗讛讻讬 驻讜转讞讬谉 诇讜 诇讜诪专 讗讬诇讜 讛讬讬转 讬讜讚注 砖诪转: 讜专讘讬 讬讜讞谞谉 讗诪专. 诇讗 讛讜讬 谞讜诇讚 讻诇诇 讚讘砖注讛 砖谞讚专 讻讘专 诪转 讗讛讻讬 驻讜转讞讬谉 诇讜 讚讻讘专 诪转 讘砖注讛 砖谞讚专 讜讛讜讛 诇讬讛 讘讟注讜转 讜讛讗 讚讗诪专 讘诪转谞讬' 砖讛谉 讻谞讜诇讚 讚讚诪讜 诇谞讜诇讚 驻讜专转讗:




转讜住驻讜转




	讚转谞谉 讛诪讜讚专 讛谞讗讛 诪讞讘讬专讜 砖谞讚专. 讘驻谞讬讜 砖诇讗 讬讛谞讛 诪诪谞讜 讗讬谉 诪转讬专讬谉 讗诇讗 讘驻谞讬讜 诇讻讗讜专讛 诪砖诪注 讚诇驻谞讬讜 讛讬讬谞讜 讚讘注讬 诪讚注转讜 讜拽砖讛 讚讛讻讗 诇讗 砖讬讬讱 砖讛专讬 谞讚专 诪注爪诪讜 砖诇讗 讬讛谞讛 诪讞讘讬专讜 讜讗讬谉 砖讜诐 住讘专讗 砖讬爪讟专讱 讚注转讜 诇讛转讬专 谞讚专讜 诇讻''谞 讚讘驻谞讬讜 讗讬谞讜 讗诇讗 诪驻谞讬 讛讞砖讚 讜讗驻讬诇讜 讘注''讻 讻讬讜谉 砖讬讛讬讛 讘驻谞讬讜 讜讻谉 诪砖诪注 讘诪讚讬谉 诇讱 讜讛转讬专 谞讚专讱 讗驻讬诇讜 讘注''讻 讚讬转专讜 讜讗转讬 住讜讙讬讗 讚讛讻讗 讻讟注诪讗 讚诪驻谞讬 讛讞砖讚 讜讘讬专讜砖诇' 诪驻专砖 砖谞讬 讟注诪讬诐 讗讞讚 诪驻谞讬 讛讞砖讚 砖诇讗 讬讞砖讚谞讜 砖注讜讘专 注诇 谞讚专讜 讜诇讗 谞砖讗诇 诇讞讻诐 讜诇讗讜转讜 讟注诐 讗''爪 讚注转讜 讻讚驻专讬砖讬转 讜注讜讚 诪驻专砖 讟注诐 讗讞专 诪驻谞讬 讘讜砖讛 砖讗谞讜 专讜爪讬诐 砖讬转讘讬讬砖 讘驻谞讬讜 讜砖诪注转讬 讻讟注诪讗 讚诪驻谞讬 讛讞砖讚 讜讚诇讗 讻驻专''转 讚讙讟讬谉 砖诪驻专砖 讘讚讘专 砖注砖讛 诇讜 讟讜讘讛 注诇 讬讚讬 讛谞讚专 . 讚讛讻讗 讘诪讜讚专 讛谞讗讛 讗讬讬专讬 讜诇讗 拽讗诪专 讛诪讚讬专 讞讘讬专讜: 讗诪专讜 诇讜 讘驻谞讬讜. 讜讗''转 诪讛 讘讚注转讜 砖诇 爪讚拽讬讛讜 诪讛 讛讬转讛 诪讜注诇转 诇讜 讛讛转专讛 砖诇讗 讘驻谞讬讜 讜住谞讛讚专讬谉 诇诪讛 讛转讬专讜 诇讜 讜讬''诇 讚爪讚拽讬讛讜 讛讬讛 诪爪讟注专 讘讬讜转专 注诇 砖诇讗 讛讬讛 诪讙诇讛 讛砖讘讜注讛 讜讛讬讛 诪转讘讟诇 诪诪诇讗讻转 砖诪讬诐 讜讛讜讬 讻诪讜 诇讚讘专 诪爪讜讛 讜注讬''诇 讚诪爪讜讛 注诇 讛讞讻诪讬诐 诇注砖讜转 专爪讜谉 讛诪诇讱 讜诇讚讘专 诪爪讜讛 诪转讬专讬谉 讻讚驻专讬砖讬转: 讻转讜诇讛 谞讚专讜 讘讚讘专. 驻讬专讜砖 讘诪讛 砖讛讜讗 专注 讜讛讜讬 讻诪驻专砖 讚诇拽诪谉 砖讗讘讬讛 拽讬讬诐: 专讘讬 讬讜讞谞谉 讗讜诪专 讜讻讘专 诪转 讜讛讜讬 谞讚专 讘讟注讜转 讜诪讜转专 讘诇讗 讛驻专讛 讜讛讻讬 拽讗诪专 专''诪 讬砖 讚讘专讬诐 砖讚讜诪讛 诇谞讜诇讚 讚讚讜诪讛 讻讗讬诇讜 诪转 . 讗讞专 讛谞讚专 讚讗讬讻讗 诇诪讬讟注讬 讜讗驻''讛 诇讗 讞讬讬砖讬谞谉 讜讞讻诪讬诐 讗讜住专讬谉 讚讞讬讬砖讬谞谉 讚诇诪讗 诪讬讞诇祝 讘诪转 讗讞专 讛谞讚专 讜讻谉 讙讝专讬谞谉 讻砖注砖讛 转砖讜讘讛 讗讟讜 讛讬讻讗 讚诇讗 注砖讛:



	专"谉

	转谞讬讗 讛诪讜讚专 讛谞讗讛 诪讞讘讬专讜 讗讬谉 诪转讬专讬讜 诇讜 讗诇讗 讘驻谞讬讜. 讗讬讻讗 诪''讚 讚讚讜拽讗 讻砖讛谞讚专 诇爪讜专讱 讞讘讬专讜 讻谞讚专 砖谞讚专 诪砖讛 诇讬转专讜 诇讬砖讘 注诪讜 诇讛谞讗转讜 讜讻砖讘讜注转 爪讚拽讬讛讜 诇谞讘讜讻讚 谞爪专 讚诪讬讬转讬 讘住诪讜讱 砖讛讬转讛 诇转讜注诇转讜 讻讚讬 砖诇讗 讬讘讝讜讛讜 讗讘诇 谞讚专 砖谞讚专 砖诇讗 诇爪讜专讱 讞讘讬专讜 诪转讬专讬谉 诇讜 砖诇讗 讘驻谞讬讜 讜诪住转讘专讗 讚讛讗 诪讬诇转讗 转诇讬讗 讘诪讗讬 讚驻诇讬讙讬 讘讬专讜砖诇诪讬 讘讟注诪讗 讚讗讬谉 诪转讬专讬谉 诇讜 讗诇讗 讘驻谞讬讜 讚讗讬讻讗 诪''讚 讛转诐 讚讟注诪讗 讚诪讬诇转讗 诪驻谞讬 讛讘讜砖讛 讻诇讜诪专 砖讬转讘讬讬砖 诪讞讘讬专讜 砖讛谞讚专 讛讬讛 诇讛谞讗转讜 讜注讻砖讬讜 专讜爪讛 砖讬转讬专讜 诇讜 讜讛讗讬 讟注诪讗 诇讗 砖讬讬讱 讗诇讗 讻砖讛谞讚专 讛讬讛 诇讛谞讗转讜 讛讗 诇讗讜 讛讻讬 诪砖诪注 讚诪转讬专讬谉 讗讜转讜 讗驻讬诇讜 砖诇讗 讘驻谞讬讜 诪讬讛讜 讗讬讻讗 讚讬讛讬讘 讟注诪讗 讛转诐 诪驻谞讬 讛讞砖讚 讻诇讜诪专 砖讞讘讬专讜 砖讛讜讗 诪讜讚专 诪诪谞讜 诇讗 讬讚注 讘讛转讬专讜 讜讻砖讛讜讗 谞讛谞讛 诪诪谞讜 讬讞砖讚谞讜 砖讛讜讗 注讜讘专 注诇 谞讚专讜 讜诇讛讗讬 讟注诪讗 讗驻讬' 谞讚专 砖讛讜讗 砖诇讗 诇讛谞讗转 讞讘讬专讜 讗讬谉 诪转讬专讬谉 诇讜 讗诇讗 讘驻谞讬讜 讚讗讬讻讗 讞砖讚讗 讜转讜 讗讬讻讗 讘讬谉 讛谞讬 转专讬 诇讬砖谞讬 讚诇诪''讚 诪驻谞讬 讛讞砖讚 讻诇 砖讛讜讚讬注讜讛讜 诪转讬专讬谉 诇讜 讗驻讬诇讜 砖诇讗 讘驻谞讬讜 讚转讜 诇讬讻讗 讞砖讚讗 讜诇诪''讚 诪驻谞讬 讛讘讜砖讛 讗驻讬' 讛讜讚讬注讜讛讜 讚讜拽讗 讘驻谞讬讜 讚讻诇 砖诇讗 讘驻谞讬讜 诇讬讻讗 讘讜砖讛: 讜讛讬讻讗 讚讛讜讬 讘驻谞讬讜 讜讘注诇 讻专讞讜 砖诇 讞讘讬专讜 驻砖讬讟讗 讚诪转讬专讬谉 讘谞讚专 砖讗讬谞讜 诇讛谞讗转讜 砖诇 讞讘讬专讜 讗讘诇 讘谞讚专 砖讛讜讗 诇讛谞讗转讜 讜讚讗讬 讗讬谉 诪转讬专讬谉 诇讜 讗诇讗 诪讚注转讜 讜讻谉 讻转讘 专''转 讝''诇 诪讬讛讜 讛讬讻讗 砖讛转讬专讜讛讜 砖诇讗 诪讚注转讜 讗讬 砖专讬 谞讚专讜 讗讜 诇讗 爪专讬讻讗 注讬讜谞讗 讚讘驻专拽 讛砖讜诇讞 诪砖诪注 讚讚讬注讘讚 讛讜转专 讛谞讚专 讚讗诪专讬' 讛转诐 (讙讬讟讬谉 诇讛:) 讙讘讬 讛转拽讬谉 专''讙 砖转讛讗 谞讜讚专转 诇讬转讜诪讬诐 讜讻讜' 诇''砖 讗诇讗 砖诇讗 谞砖讗转 讜驻专讻讬谞谉 讜诇讬讞讜砖 讚诇诪讗 讗讝诇讗 诇讙讘讬 讞讻诐 讜砖专讬 诇讛 讜讗讬 讚讬注讘讚 谞诪讬 诇讗 诪讛谞讬 讻讬 讗讝诇讗 讙讘讬 讞讻诐 诪讗讬 讛讜讬 讚讛讗 谞讚专 讗诇诪谞讛 诇讛谞讗转 讬转讜诪讬诐 讛讜讗 讗诇讗 砖''诪 讚讗驻讬' 诇讛谞讗转 讞讘讬专讜 讻诇 砖讛转讬专讜讛讜 讘讚讬注讘讚 诪讜转专 讜讛''谞 诪讚砖专讜 诇讬讛 住谞讛讚专讬谉 诇爪讚拽讬讛讜 讜讗讬 讗驻讬诇讜 讘讚讬注讘讚 讗讬谞讜 诪讜转专 讛讬讻讬 讛讜讬 砖专讬 诇讬讛 诇爪讚拽讬讛讜 诇讙诇讜讬讬 诪讬诇转讗 诪砖诪注 讚讬注讘讚 砖专讬 讜讻''转 讗讻转讬 拽砖讬讗 讚谞讛讬 讚讚讬注讘讚 砖专讬 诇讻转讞诇讛 诪讬讛讜 讗住讜专 讜讛讬讻讬 砖专讜 诇讬讛 住谞讛讚专讬谉 诇爪讚拽讬讛讜 讗讬讻讗 诇诪讬诪专 讚诇讚讘专 诪爪讜讛 诪转讬专讬谉 讜爪讚拽讬讛讜 讛讜讛 诪爪讟注专 讘讬讜转专 讻砖诇讗 讛讬讛 讬讻讜诇 诇讙诇讜转 讜诪转讘讟诇 注''讬 讻讱 诪诪诇讗讻转 砖诪讬诐 讜讙诐 诪爪讜转 讛诪诇讱 砖诪爪讜讛 注诇讬讛诐 诇讛转讬专讜 诪爪讜讛 讛讬讗 注诇讬讛诐 诇拽讬讬诐 讜讻讱 转专爪讜 讘转讜住驻讜转 讜诪''诪 诪砖诪注 讚讚讬注讘讚 诪讜转专 讚讗讬 诇讗 诪讗讬 讗讛谞讬 诇讬讛 诇爪讚拽讬讛讜 诪讗讬 讚砖专讜 诇讬讛 讜讻讚诪讜讻讞 谞诪讬 讛讛讜讗 讚讙讬讟讬谉. 讜讗讞专讬诐 讗诪专讜 砖讗讬谉 讗诇讜 专讗讬讜转 讚诇注讜诇诐 讗驻讬诇讜 讚讬注讘讚 讗讬谞讜 诪讜转专 砖讛专讬 讛讻转讜讘 爪讜讜讞 讘爪讚拽讬讛讜 讜诪注谞讬砖讜 讘讚讘专 讻讚讻转讬讘 讜讙诐 讘诪诇讱 谞讘讜讻讚 谞爪专 诪专讚 讗砖专 讛砖讘讬注讜 讘讗诇讛讬诐 讜讻谉 讻转讘 讛专讗讘''讚 讝''诇 讜爪讗 讜专讗讛 诪讛 注诇转讛 讘讜 讜讘住谞讛讚专讬谉 讜讛讛讬讗 讚讙讬讟讬谉 谞诪讬 诇讗讜 专讗讬讛 讛讬讗 讚谞讚专 讗诇诪谞讛 诪讻讬讜谉 砖谞讚专讛 诇讬转讜诪讬诐 诪讛 转讜注诇转 讬砖 诇转讬谞讜拽讜转 讘讗讬住讜专 驻讬专讜转讬讛 讜注讜讚 讚讛讻讬 拽讗诪专讬谞谉 讚诇诪讗 讗讝诇讗 诇讙讘讬 讞讻诐 讜砖专讬 诇讛 讜转讞砖讜讘 诇讛讬讜转 诪讜转专转 讜讬转讘讗专 讛讚讘专 讘诪住讻转 讙讬讟讬谉 讘住''讚: 诪转谞讬' 讬砖 讚讘专讬诐 砖讛谉 讻谞讜诇讚 讜讗讬谞谉 讻谞讜诇讚. 诇驻讬 砖讛讜讗 讻转讜诇讛 谞讚专讜 讘讚讘专 讚讻讬讜谉 讚讗诪专 砖讗讘讬讛 专注 诪砖诪注 讻诇 讝诪谉 砖讗讘讬讛 专注 讜诇驻讬讻讱 讻砖诪转 讗讜 注砖讛 转砖讜讘讛 砖专讬: 讙诪' 谞注砖讛 讻转讜诇讛 谞讚专讜 讘讚讘专. 讻讚驻专讬砖讬转 讜诪砖''讛 砖专讬 讗驻讬' 讘诇讗 砖讗诇转 讞讻诐 讜讛讻讬 讗讬转讗 讘讬专讜砖诇诪讬 讚讗诪专讬谞谉 讛转诐 诪驻谞讬 砖讛讜讗 讻转讜诇讛 谞讚专讜 讘讚讘专 讘讗讜诪专 拽讜谞诐 砖讗谞讬 谞讛谞讛 诇讗讬砖 驻诇讜谞讬 讻诇 讝诪谉 砖讛讜讗 诇讜讘砖 砖讞讜专讬诐 诇讘砖 诇讘谞讬诐 诪讜转专 专讘讬 讝注讬专讗 讘砖诐 专讘讬 讬讜讞谞谉 讗祝 讛讜讗 讗讬谞讜 爪专讬讱 砖讗诇讛 诇讞讻诐: 专' 讬讜讞谞谉 讗诪专 讻讘专 诪转 讜讻讘专 注砖讛 转砖讜讘讛 拽讗诪专讬谞谉. 讻诇讜诪专 砖诪转 拽讜讚诐 谞讚专讜 讜讛讜讛 诇讬讛 谞讚专 讟注讜转 讜爪''注 诇专讘讬 讬讜讞谞谉 讛讬讻讬 拽转谞讬 讬砖 讚讘专讬诐 砖讛谉 讻谞讜诇讚 讚讻讬讜谉 讚讻讘专 诪转 诇讗 讚诪讬 诇谞讜诇讚 讻诇诇:




专诪讘"谉

*转谞讬讗 讛诪讜讚专 讛谞讗讛 诪讞讘讬专讜 讘驻谞讬讜 讗讬谉 诪转讬专讬谉 诇讜 讗诇讗 讘驻谞讬讜 诪讛"诪 讗诪专 专"谞 讜讗讬转讬诪讗 专' 讬讜讞谞谉 讚讻转讬讘 讜讬讗诪专 讛' 讗诇 诪砖讛 讘诪讚讬谉 诇讱 砖讜讘 诪爪专讬诐 讗"诇 讘诪讚讬谉 谞讚专转 诇讱 讜讛转专 谞讚专讱 讘诪讚讬谉 讚讻转讬讘 讜讬讜讗诇 诪砖讛 诇砖讘转 讗转 讛讗讬砖 讜讗讬谉 讗诇讛 讗诇讗 砖讘讜注讛 砖谞讗' 讜讬讘讗 讗讜转讜 讘讗诇讛 讜讻转讬讘 讜讙诐 讘诪诇讱 谞讘讜讻讚谞爪专 诪专讚 讗砖专 讛砖讘讬注讜 讘讗诇讛讬诐 讜诪讗讬 诪专讚讜转讬讛 讚讗转砖讬诇 讗砖讘讜注转讬讛 砖诇讗 讘驻谞讬讜:





专' 诪讗讬专 讗讜诪专 讬砖 讚讘专讬诐 砖讛谉 讻谞讜诇讚 讜讗讬谞谉 讻谞讜诇讚 (讗) 讜讞讻诪讬诐 诪讜讚讬诐 诇讜 讻讬爪讚 讗诪专 拽讜谞诐 砖讗谞讬 谞讜砖讗 讗转 驻诇讜谞讬转 砖讗讘讬讛 专注 讗诪专讜 诇讜 诪转 讗讜 砖注砖讛 转砖讜讘讛 拽讜谞诐 砖讗谞讬 谞讻谞住 诇讘讬转 讝讛 砖讻诇讘 专注 讘转讜讻讜 讗讜 砖谞讞砖 专注 讘转讜讻讜 讗诪专讜 诇讜 诪转 讛讻诇讘 讗讜 谞讛专讙 讛谞讞砖 讛专讬 讛谉 讻谞讜诇讚 讜讗讬谞谉 讻谞讜诇讚 (讘) 讜讞讻诪讬诐 诪讜讚讬诐 诇讜:



诪讬转讛 谞讜诇讚 讛讜讗 讗诪专 专讘 讛讜谞讗 谞注砖讛 讻转讜诇讛 谞讚专讜 讘讚讘专: 讬专讜砖诇诪讬* 诪驻谞讬 砖讛讜讗 讻转讜诇讛 谞讚专讜 讘讚讘专 讻讗讜诪专 拽讜谞诐 砖讗谞讬 谞讛谞讛 诇讗讬砖 驻诇讜谞讬 讻诇 讝诪谉 砖讛讜讗 诇讘讜砖 砖讞讜专讬诐 诇讘砖 诇讘谞讬诐 诪讜转专 专讘讬 讝注讬专讗 讘砖诐 专讘讬 讬讜讞谞谉 讗祝 讛讜讗 讗讬谞讜 爪专讬讱 讛讬转专 讞讻诐:





专砖讘"讗

 转谞讬讗 讛诪讜讚专 讛谞讗讛 诪讞讘专讜 讘驻谞讬讜. 讻诇讜诪专 砖谞讚专 讘驻谞讬讜 砖诇讗 讬讛谞讛 诪诪谞讜 讗讬谉 诪转讬专讬谉 诇讜 讗诇讗 讘驻谞讬讜. 讜诪讻讗谉 诪讘讬讗讬谉 拽讜砖讬讗 注诇 讚讘专讬 专讘讬谞讜 转诐 讝"诇 砖讻转讘 讘讙讬讟讬谉 [讜诪讜讘讗 讻讗谉 讘转讜住驻讜转 讚"讛 讚转谞谉] 砖诇讗 讗诪专讜 讗诇讗 诪讬 砖拽讘诇 讟讜讘讛 诪讗讜转讜 砖谞讚专 诇讜 讘驻谞讬讜, 讻讙讜谉 诪砖讛 诇讙讘讬 讬转专讜 讜爪讚拽讬讛 诇讙讘讬 谞讘讜讻讚谞爪专, 讜讛讻讗 诇讗 诪砖诪注 讛讻讬谉 讚诪讜讚专 讛谞讗讛 诪讞讘专讜 拽讗诪专. 讜讛讗 讚转谞讬讗 砖爪专讬讱 讘驻谞讬讜, 讬砖 诪驻专砖讬诐 讚诇讗讜 讚讜拽讗 讘驻谞讬讜 讗诇讗 讘讬讚讬注转讜, 讜讗驻讬诇讜 砖诇讗 讘驻谞讬讜 讜讗驻讬诇讜 讘注诇 讻专讞讜, 讜讻讟注诪讗 讚诪驻讜专砖 讘讬专讜砖诇诪讬 [讻讗谉 驻专拽 讛' 讛诇讻讛 讚'] 诪驻谞讬 讛讞砖讚, 讻诇讜诪专 砖诇讗 讬讞砖讚谞讜 砖讛讜讗 注讜讘专 注诇 谞讚专讜, 讻砖诇讗 专讗讛 讗讜 讬讚注 砖讛转讬专讜 讞讻诐, 讜注讜讚 讟注诐 讗讞专 讘讬专讜砖诇诪讬 [砖诐] 诪驻谞讬 讛讘讜砖讛, 讻诇讜诪专 砖讗谞讜 专讜爪讬诐 砖讬转讘讬讬砖 讘驻谞讬讜, 讜诇讝讛 讛讟注诐 讗驻砖专 讚爪专讬讱 诇驻谞讬讜 诪诪砖 讜讗驻讬诇讜 讘注诇 讻专讞讜, 讜讻讘专 讻转讘转讬 讬讜转专 诪讝讛 讘讙讬讟讬谉 驻专拽 讛砖讜诇讞 讘住讬讬注转讗 讚砖诪讬讗. 讜讗诪专讜 诪拽爪转 讛诪驻专砖讬诐 讚诇讗 讗诪专讜 讗诇讗 诇讻转讞诇讛 讛讗 讗诐 注讘专讜 讜讛转讬专讜讛讜 诪讜转专, 讜讛讘讬讗讜 专讗讬讛 诪讛讗 讚爪讚拽讬讛, 讜讛专讗讘"讚 讝"诇 [讚诪讜讘讗 讻讗谉, 讘专"谉 讚"讛 讜讛讬讻讬] 讞诇讜拽 讘讚讘专, 诪驻谞讬 砖讛讻转讜讘 爪讜讜讞 讜诪注谞讬砖讜 [讚讘专讬 讛讬诪讬诐 讘' 驻专拽 诇"讜 驻住讜拽 讬"讙] 注诇 讚讘专 讗砖专 诪专讚 讘诪诇讱 谞讘讜讻讚谞爪专 讗砖专 讛砖讘讬注讜 讘讗诇拽讬诐, 讜讙诐 讝讛 讻转讘转讬 砖诐 讘讗专讜讻讛. 讜讗诐 转讗诪专 住谞讛讚专讬 注爪诪讛 讛讬讗讱 注讘专讛 讜讛转讬专讛, 讬砖 诇讜诪专 讚诇讚讘专 诪爪讜讛 诪转讬专讬谉, 讜爪讚拽讬讛 讛讬讛 诪爪讟注专 讘讬讜转专 砖诇讗 讛讬讛 讬讻讜诇 诇讙诇讜转, 讜诪转讘讟诇 注诇 讬讚讬 讻讱 诪诪诇讗讻转 砖诪讬诐, 讜讙诐 诪爪讜转 讛诪诇讱 砖诪爪讜讛 注诇讬讛诐 诇讛转讬专讜 讛讬讗 诪爪讜讛 (注诇讬讻诐) [注诇讬讛诐 鈥� 诇驻讬 讛专"谉] 诇拽讬讬诐, 讻谉 转讬专爪讜 讘转讜住驻讜转 [讻讗谉 讚"讛 讗诪专讜 诇讜].





专讬讟讘"讗

转谞讬讗 讛诪讜讚专 讛谞讗讛 诪讞讘讬专讜 讜讛谞砖讘注 诇讜 讗讬谉 诪转讬专讬谉 诇讜 讗诇讗 讘驻谞讬讜 诪谞讗 讛谞讬 诪讬诇讬 讗诪专 专讘 谞讞诪谉 讜讗讬转讬诪讗 专讘讬 讬讜讞谞谉 讚讻转讬讘 讜讬讗诪专 讛' 讗诇 诪砖讛 讘诪讚讬谉 诇讱 砖讜讘 诪爪专讬诐 讗诪专 诇讬讛 讘诪讚讬谉 谞讚专转 诇讱 讜讛转专 谞讚专讱 讘诪讚讬谉. 驻讬' 讘驻谞讬讜 砖诇 讬转专讜 讻砖谞砖讘注 诇砖讘转 注诪讜 讻讚讻转讬讘 [砖诪讜转 讘] 讜讬讜讗诇 诪砖讛 诇砖讘转 讗转 讛讗讬砖 讜讻转讬讘 [住讜祝 讚讘专讬 讛讬诪讬诐 讘] 讜讙诐 讘诪诇讱 谞讘讜讻讚谞爪专 诪专讚 讗砖专 讛砖讘讬注讜 讘讗诇讛讬诐 讜诪讗讬 诪专讬讚讛 讚讗转砖诇 讗砖讘讜注转讬讛 砖诇讗 讘驻谞讬讜 讜诪驻专砖 讘讙诪专讗 讚讗砖讻讞讬讛 爪讚拽讬讛讜 诇谞讘讜讻讚谞爪专 讚讛讜讛 讗讻讬诇 讗专谞讘转 讞讬讬讗 讜讗诪专 诇讬讛 讗砖转讘注 诇讬 讚诇讗 诪讙诇讬转 诇讬 讚诇讗 转转讝讬诇 诪讬诇转讗 讘诪诇讻讜转讗 诇住讜祝 讛讜讛 诪爪讟注专 爪讚拽讬讛 讘谞驻砖讬讛 讗转砖讬诇 讗砖讘讜注转讬讛 讗诪专 砖诪注 谞讘讜讻讚谞爪专 讚拽讗 诪讘讝讜 诇讬讛 砖诇讞 讜讘注讗 诇住谞讛讚专讬 讜诇爪讚拽讬讛讜 讜讗诪专 诇讛讜 讞讝讬转讜谉 诪讗讬 讚注讘讚 诇讬 爪讚拽讬讛讜 诇讗讜 讛讻讬谉 诪砖转讘注转 诇讬 讘砖诪讗 讚砖诪讬讬讗 讚诇讗 诪讬讙诇讬转 诇讬 讛讗 诪讬诇转讗 讗"诇 讗转砖讬诇讬转 讗砖讘讜注转讗讬 讗诪专 诇讛讜谉 诪转砖诇讬谉 注诇 砖讘讜注转讗 讜讗诪专 诇讬讛 讗讬谉 讗诪专 诇讛讜谉 讘驻谞讬讜 讗讜 砖诇讗 讘驻谞讬讜 讗诪专讬 诇讬讛 讘驻谞讬讜 讜诪讗讬 讟注诪讗 诇讗 讗诪专讬转讜谉 诇讬讛 诇爪讚拽讬讛讜 诪讬讚 讬砖讘讜 诇讗专抓 讬讚诪讜 讝拽谞讬 讘转 爪讬讜谉 讗诪专 专' 讬爪讞拽 砖砖诪讟讜 讻专讬诐 诪转讞转讬讛诐 注"讻 讜讛讗 讚砖专讜讬讛 讗讬谞讛讜 诪住转讘专讗 诇讬 诪砖讜诐 讚讻讬 讗诪专讬谞谉 讗讬谉 诪转讬专讬谉 诇讜 讗诇讗 讘驻谞讬讜 讛"诪 讘谞砖讘注 诇讬砖专讗诇 讗讘诇 讘谞砖讘注 诇注讻讜"诐 诪转讬专讬谉 讗诇讗 讘诪拽讜诐 讞诇讜诇 讛砖诐 讻讙讜谉 讬转专讜 讜谞讘讜讻讚谞爪专 讜诇驻讬讻讱 讞砖讘讜 诇讛诐 诇转拽诇讛:



讜讘讬专讜砖诇诪讬 [诪讻讬诇转讬谉 驻"讛 讛诇讻讛 讚] 讗诪专 诪讛 讟注诐 讗讬谉 诪转讬专讬谉 诇讜 讗诇讗 讘驻谞讬讜 讗讬讻讗 讚讗诪专 诪驻谞讬 讛讞砖讚 讜讗讬讻讗 讚讗诪专 诪驻谞讬 讛讘讜砖讛. 讜谞专讗讛 驻讬' 诪驻谞讬 讛讞砖讚 砖诇讗 讬讞砖讚讛讜 讞讘讬专讜 注讜讘专 注诇 砖讘讜注转讜 讜诇驻讜诐 讛讗讬 讟注诪讗 诇讗讜 讚讜拽讗 讘驻谞讬讜 讗诇讗 讛"讛 砖诇讗 讘驻谞讬讜 讻诇 砖讛讜讚讬注讜讛讜 讗讜 砖谞注砖讛 讛讚讘专 讘诪拽讜诐 驻专讛住讬讗 讘注谞讬谉 砖讬讚注 砖谞砖讗诇 注诇 谞讚专讜 砖诇讗 讬讞砖讚讜讛讜 讜讘讻讱 诪转讬专讬谉 诇讜 讜讗驻讬' 讘注诇 讻专讞讜 讜谞专讗讛 砖讗驻讬' 诇讟注诐 讝讛 讗讬谉 讛讞砖讚 讛讝讛 讗诇讗 讘讘注诇 讚讘专 砖谞砖讘注 诇讜 砖讬讜讚注 讘讗诪转 砖诇讗 拽讬讬诐 诇讜 谞讚专讜 讗讘诇 讛谞讜讚专 讘驻谞讬 讗讞专讬诐 讗讬谉 爪专讬讱 诇讛讜讚讬注 讘驻谞讬 讗讜转诐 讗讞专讬诐 讚讛讗 诇讗 讞砖讚讬 诇讬讛 讚讗讬谞讛讜 住讘专讬 讚拽讬讬诐 谞讚专讜 诇讞讘讬专讜 讗讜 谞转专爪讛 诪讬讛讜 讘砖讘讜注转 讘讬讟讜讬 讚诇谞驻砖讬讛 讚诇讗 住讙讬 讘诇讗 讛驻专讛 讟讜讘 讛讚讘专 诇讛讜讚讬注 诇讗讜转诐 砖讬讚注讜 讘砖讘讜注转讜 砖讛诐 诪转讬专讬谉 诇讜 讗讜 砖讬注砖讛 讛讛讬转专 讘驻专住讜诐 砖讬讜讻诇讜 诇讚注转 讜讻谉 诪讜专讬 谞专"讜 谞讜讛讙 讜讗诐 讗"讗 讗讬谞讜 诪注讻讘 讗驻讬诇讜 诇讻转讞诇讛 讚讻讬讜谉 讚诇讗讜 诪讬诇转讗 讚诇谞驻砖讬讬讛讜 讛讜讗 诇讗 讞砖讚讬 讜转诇讜 讚讗转砖讬诇 讗砖讘讜注转讬讛 讜诪讗谉 讚诪驻专砖 诪驻谞讬 讛讘讜砖讛 诇讜诪专 砖讬转讘讬讬砖 诪讞讘讬专讜 讜诇讗 讬讛讬讛 谞砖讗诇 讜诇驻讬 讟注诐 讝讛 讘驻谞讬讜 诪诪砖 讘注讬谞谉 诪讬讛讜 讗讻转讬 诇讗 讬讚注讬谞谉 讻讬 讛讜讬 讘驻谞讬讜 讗讬 讘注讬讗 诪讚注转讜 讗讜 诇讗 讜讚注转 诪讜专讬 讛专砖讘"讗 谞专"讜 讚讚注转讜 讘注讬谞谉 讜讬"讗 讚诇讗 讘注讬谞谉 讚注转讜 讚讻讬讜谉 讚讘驻谞讬讜 转讜 诇讬讻讗 讘讜砖讛 讜讞砖讚讗 讜讬砖 专讗讬讛 诇讚讘专 诪讚转谞谉 讘驻专拽 讛砖讜诇讞 [讚祝 诪讛:] 讚诇专讘讬 讬讛讜讚讛 讻诇 谞讚专 砖讬讚注讜 讘讜 专讘讬诐 讗讬谉 诇讜 讛驻专讛 讜诪讬讬转讬 专讗讬讛 诪讙讘注讜谞讬诐 讻讬 谞砖讘注讜 诇讛诐 谞砖讬讗讬 讛注讚讛 讜讗诐 讗讬转讗 砖讛谞砖讘注 诇讞讘讬专讜 讗讬谉 诪转讬专讬诐 诇讜 讗诇讗 诪讚注转讜 讜专爪讜谞讜 诪讗讬 专讗讬讛 讗讬讻讗 诪讛转诐 讚谞讚专 砖讛讜讚专 讘专讘讬诐 讗讬谉 诇讜 讛驻专讛 讚讬诇诪讗 讬砖 诇讜 讛驻专讛 讜砖讗谞讬 讛转诐 砖谞砖讘注讜 诇讛谞讗转 讛讙讘注讜谞讬诐 砖诇讗 讬讛专讙讜诐 讜讛诐 诇讗 讬转专爪讜 诪注讜诇诐 讘讛讬转专 砖讘讜注转诐 讜讗祝 注诇 讙讘 讚讗诪专讬谞谉 讛转诐 讛谞讜讚专 诇讞讘讬专讜 砖诇讗 讘驻谞讬讜 诪转讬专讬谉 诇讜 讘讬谉 讘驻谞讬讜 讘讬谉 砖诇讗 讘驻谞讬讜 讜讛讻讗 专讜讘 讛讙讘注讜谞讬诐 诇讗 讛讬讜 砖诐 讘砖注转 砖讘讜注转诐 讜诇讗 讘注讬谞谉 讚注转诐 诪住转讘专讗 讚讻诇 砖讬讚注 讞讘讬专讜 讘谞讚专讜 讘讜讚讗讬 注诇 驻讬 注讚讬诐 讻谞讜讚专 讘驻谞讬讜 讚诪讬 讗诇讗 讜讚讗讬 讻讚讗诪专谉 讜注讜讚 讬砖 诇讬 专讗讬讛 诪讛讗 讚讗诪专讬谞谉 讘诪住' 住讜讟讛 [讚祝 诇讜:] 讗诪专 驻专注讛 诇讬讜住祝 讗讬转砖讬诇 讗砖讘讜注转讱 讗诪专 诇讜 讬讜住祝 讗讬转砖诇 谞诪讬 讗讚讬讚讱 讜讗注"讙 讚诇讗 谞讬讞讗 诇讱 讗诇讗 砖讬砖 诇讬 诇讜诪专 讚讛转诐 讗转诪讛讗 拽讗诪专 诇讬讛 讜讻讬 讗讬转砖讬诇 谞诪讬 讗砖讘讜注转讱 讗注"讙 讚诇讗 谞讬讞讗 诇讱 讛讗 讜讚讗讬 诇讗 讜讛"谞 诇讗 诪爪讬谞讜 诇讗转砖讜诇讬 讗讚讗讘讗 讻讬讜谉 讚诪讬转 诇讬讛 讜诇讬讻讗 讚注转讜 讜讛"谞 诪砖诪注 诇讬 专讗讬讛 诪讚讗"诇 拽讘"讛 诇诪砖讛 诇讱 砖讜讘 诪爪专讬诐 讘诪讚讬谉 [讚祝 住讛.] 谞讚专转 诇讱 讜讛转专 谞讚专讱 讘诪讚讬谉 讚讗诇诪讗 讻讬 讛讜讬 讘诪讚讬谉 诪砖转专讬 讘注诇 讻专讞讬讛 讚讗讬 诪讚注转讬讛 诇诪讛 诇讬讛 讛驻专讛 讛专讬 讬转专讜 讬讻讜诇 诇讛转讬专 谞讚专讜 砖诇讗 注诇 驻讬 讞讻诐 讻讚讗讬转讗 诇注讬诇 [讚祝 讻讚. 讜讚祝 住讙:] 讜诇讬讻讗 诇诪讬诪专 讚诪砖讛 诇讗 讛讜爪专讱 诇讛转专讛 讚讛讗 诪讛转诐 诪讜讻讞 转诇诪讜讚讗 诇注讬诇 [讚祝 住讚:] 讚驻讜转讞讬谉 讘谞讜诇讚 讗诇讬讘讗 讚专' 讗诇讬注讝专 讜诇专讘谞谉 讗诪专讬谞谉 讚诇讗讜 谞讜诇讚 讛讜讛 讗诇讗 讜讚讗讬 砖"诪 讚诇讗 讘注讬谞谉 讚注转讜 讜专爪讜谞讜 诪讬讛讜 讘驻谞讬讜 诪诪砖 讘注讬谞谉 诪讚讗讬爪讟专讬讱 诇讬讛 诇诪砖讛 诇诪讬讝诇 讘诪讚讬谉 讜诇讗 住讙讬 诇讬讛 诇讛讜讚注讬讛 注"讬 砖诇讬讞 讜讻谉 讚注转 专讘讜转讬谞讜 讜讙讚讜诇讬讛诐 讝"诇 讚诇讗 讘注讬谞谉 讚注转讜 讗诇讗 讘驻谞讬讜 讜谞专讗讬谉 讚讘专讬诐 讚砖诇讗 讘驻谞讬讜 谞诪讬 讚讜拽讗 诇讻转讞诇讛 讛讜讗 讚讗讬谉 诪转讬专讬谉 讗讘诇 讗诐 讛转讬专讜讛讜 诪讜转专 讜转讜 诇讗 诪讬讚讬:



诪转谞讬' 专"诪 讗讜诪谞 讬砖 讚讘专讬诐 砖讛诐 讻谞讜诇讚. 驻讬' 砖讗讜转讜 讚讘专 砖讛讜转专 讛谞讚专 诪讞诪转讜 谞讜诇讚 讗讞专 讛谞讚专. 讜讗讬谞诐 讻谞讜诇讚 驻讬专讜砖 讘注讬拽专 讛讚讬谉 诪讟注诪讗 讚诪驻专砖讬诐:



讜讞讻诪讬诐 诪讜讚讬诐 诇讜. 驻讬' 讚诇讗 驻诇讬讙讬 讗诇讗 讗讚专"讗 讚诇注讬诇:



讻讬爪讚 讗诪专 拽讜谞诐 砖讗谞讬 谞讜砖讗 讗转 驻诇讜谞讬转 砖讗讘讬讛 专注 讗"诇 诪转 讗讜 砖注砖讛 转砖讜讘讛. 驻讬' 讗注"驻 砖讛诪讬转讛 讜讛转砖讜讘讛 讚讘专 谞讜诇讚 讛讜讗 讬砖 诇讜 讛讬转专 诇驻讬 砖讛讜讗 讻谞讚专讬 讟注讜转 诪讬讛讜 诇讗 谞讚专讬 讟注讜转 讛诐 讚诇讗 诇讬讘注讬 讛讬转专 讻诇诇 讚讛转诐 讛讜讗 讻砖转讜诇讛 谞讚专 讘讚讘专 砖讗讬谞讜 讗诪转 讜讛讬讛 住讘讜专 砖讛讜讗 讻谉 讻讙讜谉 [讚祝 讻讛:] 拽讜谞诐 讗砖转讬 谞讛谞讬转 诇讬 砖讙谞讘讛 讗转 讻讬住讬 讜砖讛讻转讛 讗转 讘谞讬 讜谞诪爪讗 砖诇讗 讙谞讘讛 讜诇讗 讛讻转讛 讜讚讻讜讜转讛 拽讜谞诐 砖讗谞讬 谞讜砖讗 讗转 驻诇讜谞讬转 砖讗讘讬讛 专注 讜谞诪爪讗 砖诇讗 讛讬讛 讗讘讬讛 专注 讗讜 砖注砖讛 转砖讜讘讛 讗讘诇 讛讻讗 讘诪转谞讬' 讻谉 讛讬讛 讻诪讜 砖住讘讜专 讻讬 讗讘讬讛 讛讬讛 专注 讘砖注转 谞讚专讜 讗诇讗 砖谞住转诇拽讛 讚注转讜 讘诪讬转讛 讗讜 讘转砖讜讘讛. 讜讻砖驻讜转讞讬谉 诇讜 讗讬诇讜 讬讚注转 砖讬诪讜转 讗讜 讬注砖讛 转砖讜讘讛 诇讗 讛讬讬转 谞讜讚专 讛专讬 讝讛 讻驻讜转讞 讘谞讜诇讚 讗诇讗 砖诇驻讬 砖诇讗 谞讚专 住转诐 讜转诇讛 谞讚专讜 诇讜诪专 砖讗讘讬讛 专注 讗注"驻 砖讗讬谞讜 转谞讗讬 讙诪讜专 诇讜诪专 讻诇 讝诪谉 砖讗讘讬讛 专注 讚讗"讻 诇讗 讛讬讛 爪专讬讱 讛讬转专 诪讻诇 诪拽讜诐 讬砖 讘诇砖讜谉 讛讝讛 讙讬诇讜讬 讚注转 诪注讬谉 转谞讗讬 砖诇讗 谞讚专 讗诇讗 讘注讜讚 砖讗讘讬讛 专注 讜诇驻讬讻讱 驻讜转讞讬谉 讘讜 讜诪转讬专讬谉 诇讜 讜讝讛讜 砖讗诪专 砖讚讘专讬诐 讗诇讜 讛诐 讻谞讜诇讚 讜讗讬谞诐 讻谞讜诇讚. 讜讛讬讬谞讜 讚讗诪专讬谞谉 讘讙诪专讗 诪讬转讛 谞讜诇讚 讛讜讗 讗诪专 专讘 讛讜谞讗 谞注砖讛 讻转讜诇讛 谞讚专讜 讘讚讘专. 驻讬' 砖讚讜诪讛 讻讗讬诇讜 讗讜诪专 讻诇 讝诪谉 砖讗讘讬讛 专注 讻"讝 砖讛讻诇讘 讘转讜讻讜 谞诪爪讗转 讗讜诪专 转诇讛 谞讚专讜 讘讚讘专 讜诇讗 讛讬讛 讗诪转 讝讛讜 谞讚专 讟注讜转 讛讬讛 讗诪转 讜谞讜诇讚 住诇讜拽讜 讗讞"讻 讗诐 谞讚专 住转诐 讗讬谉 驻讜转讞讬谉 讘讜 诇驻讬 砖讛讜讗 谞讜诇讚 转诇讛 谞讚专讜 讘讗讜转讜 讚讘专 讚专讱 转谞讗讬 讜谞住转诇拽 讗讬谞讜 爪专讬讱 讛讬转专 转诇讛 讗讜转讜 讘讚讘专 讛讛讜讗 住转诐 讻注讬谉 诪砖谞转讬谞讜 爪专讬讱 讛讬转专 讜驻讜转讞讬谉 诇讜 讘讗讜转讜 讚讘专:



讬专讜砖诇诪讬 诪驻谞讬 砖讛讜讗 讻转讜诇讛 谞讚专讜 讘讚讘专 讻讗讜诪专 拽讜谞诐 砖讗谞讬 谞讛谞讛 诇讗讬砖 讻诇 讝诪谉 砖诇讜讘砖 砖讞讜专讬诐 诇讘砖 诇讘谞讬诐 诪讜转专 专' 讝注讬专讗 讗讜诪专 讗祝 讛讜讗 讗讬谞讜 爪专讬讱 讛讬转专 讞讻诐. 驻讬' 诇驻讬 砖讗诪专 讻谉 讘驻讬专讜砖 讚专讱 转谞讗讬 讜诪驻谞讬 讝讛 讗诐 讗诪专 拽讜谞诐 砖讗谞讬 谞讛谞讛 诇驻诇讜谞讬 砖讛讜讗 诇讘讜砖 砖讞讜专讬诐 讜诇讘砖 诇讘谞讬诐 驻讜转讞讬谉 讘讜 讜诪转讬专讬谉 诇讜 讜讛讜讗 讚诪砖诪注 (讗) 讜专讘讜转讬谞讜 诪驻专砖讬诐 讚讘诪转谞讬' 讗驻讬' 讘诇讗 驻转讞 诪转讬专讬谉 诇讜 讻讗讬诇讜 讗诪专 讘驻讬' 讻诇 讝诪谉 砖讗讘讬讛 专注 讜讻驻砖讟讬讛 讚讬专讜砖' 讜诪讛 砖谞"诇 讻转讘转讬 [讜讛讜讗 讚诪砖诪注] 讚讗诪专 讛讻讬 讚专讱 拽驻讬讚讗 讜诇讗 诇住讬讬诐 讗讜转讜 讚讘讻讬 讛讗讬 诇讗 砖讬讬讱 诇驻转讜讞 讘讜 讜讝讛讜 驻砖讜讟:





驻讬专讜砖 讛专讗"砖

讛诪讜讚专 讛谞讗讛 诪讞讘讬专讜. 驻讬' 讛"专 讗诇讬注讝专 诪诪讬"抓 砖谞讚专 诇讚注转 讞讘讬专讜 讗讬谉 诪转讬专讬谉 诇讜 讗诇讗 讘驻谞讬讜 驻讬' 诪讚注转讜 讻诪讜 讗讬谉 讞讘讬谉 诇讗讚诐 讗诇讗 讘驻谞讬讜 讚讛讬讬谞讜 诪讚注转讜 讚讻讬讜谉 讚诇讚注转讜 谞讚专 讗讬谉 诇讛转讬专 讗诇讗 诪讚注转讜 诪讬讛讜 讗诐 讛转讬专讜 砖诇讗 讘驻谞讬讜 讛讜讬讗 讛转专讛 讻讚讞讝讬谞谉 讘爪讚拽讬讛讜 砖讛讬讛 爪讚讬拽 讙诪讜专 讜讛转讬专 谞讚专讜 砖诇讗 讘驻谞讬 谞讘讜讻讚谞爪专 讜讗住讜专 诇讞讻诐 诇讛转讬专讜 讜讛诐 讛讜爪专讻讜 诇注砖讜转 诪驻谞讬 讗讬诪转 讛诪诇讱 讜诇讬砖谞讗 讚讛诪讜讚专 讛谞讗讛 诇讗 诪砖诪注 讻驻讬专讜砖讜 讗诇讗 诪砖诪注 砖谞讚专 讛谞讗讛 诪诪谞讜 讘驻谞讬讜 讜爪专讬讱 砖讬转讬专讜 诇讜 诇讻转讞诇讛 讘驻谞讬讜 讜诪驻专砖 讟注诪讗 讘讬专讜砖诇诪讬 诪驻谞讬 讛讞砖讚 讜诪驻谞讬 讛讘讜砖讛 讚讻讬讜谉 讚讞讘专讜 讬讜讚注 砖谞讚专 讛讬诪谞讜 讗诐 诇讗 讬讚注 讻诪讜 讻谉 讘讛转专讛 讬讞砖讚谞讜 砖诪讝诇讝诇 讘谞讚专讜 讜讙诐 爪专讬讱 砖讬转讘讬讬砖 讘驻谞讬讜 讘讛转专讛 讜讻砖讛讜讗 讘驻谞讬讜 诪转讬专讜 讘注诇 讻专讞讜 讜讗"爪 讚注转讜:



诪转谞讬' 讬砖 讚讘专讬诐 砖讛诐 讻谞讜诇讚. 谞专讗讬诐 讻谞讜诇讚 讜讗讬谞谉 讻谞讜诇讚 讜驻讜转讞讬谉 讘讛谉 讜讗讬谉 讞讻诪讬诐 诪讜讚讬谉 诇讜:



讗诪专讜 诇讜 诪转. 讘讙诪专讗 驻专讬讱 讜讛讗 诪讬转讛 谞讜诇讚 讛讜讗:



讙诪' 诪讬转讛 谞讜诇讚 讛讜讗. 讜讛讬讗讱 讗"专 诪讗讬专 讚驻讜转讞讬谉 讘诪讬转转 讗讘讬讛:



谞注砖讛 讻转讜诇讛 谞讚专讜 讘讚"讗. 讻讗讬诇讜 驻讬专砖 讻诇 讝诪谉 砖讗讘讬讛 拽讬讬诐 讛诇讻讱 诇讗 讛讜讬 谞讜诇讚 讗讘诇 转谞讗讬 讙诪讜专 诇讗 讛讜讬 讛诇讻讱 爪专讬讱 讛转专讛 讜讻谉 诪砖诪注 驻砖讟讗 讚诪转谞讬' 诪讚拽转谞讬 讬砖 讚讘专讬诐 砖讛诐 讻谞讜诇讚 讜讗讬谞诐 讻谞讜诇讚 诪讻诇诇 讚驻讜转讞讬谉 诇讜 讜诪转讬专讬诐 诇讜 讗讘诇 讘讬专讜砖诇诪讬 讙专住 砖诪讜讗诇 讗诪专 诪砖讜诐 谞讚专 讟注讜转 讻讘专 诪转 讗讘 讻讘专 诪转 讻诇讘 专' 讗讬诇注讬 讘砖诐 专"讗 诪驻谞讬 砖讛讜讗 讻转讜诇讛 谞讚专讜 讘讚讘专 讘讗讜诪专 拽讜谞诐 砖讗谞讬 谞讛谞讛 诇驻诇讜谞讬 讻诇 讝诪谉 砖讛讜讗 诇讜讘砖 砖讞讜专讬诐 讜诇讘砖 诇讘谞讬诐 诪讜转专 讘讜 专' 讝注讬专讗 讘砖诐 专' 讬讜住讬 讗祝 讛讜讗 讗讬谞讜 爪专讬讱 讛讬转专 讞讻诐:



讜讻讘专 诪转. 讗诪专讜 诇讜 讻讘专 诪转 讗讘讬讛 讜讻讘专 注砖讛 转砖讜讘讛 讛诇讻讱 讛讜讬 谞讚专 讟注讜转 诪注讬拽专讗 讜讛讻讬 [驻讬专讜砖] 讚诪转谞讬' 讬砖 讚讘专讬诐 砖讛诐 讻谞讜诇讚 讻诇讜诪专 砖讗住专讜诐 讞讻诪讬诐 讻谞讜诇讚 讗注"驻 砖讗讬谞谉 讻谞讜诇讚 讚讙讝专 专"诪 诪转 讻讘专 讗讟讜 诇讗 诪转 讜讗讬谉 讞讻诪讬诐 诪讜讚讬诐 诇讜 讚诇讗 讙讝专讬谞谉 诪转 讻讘专 讗讟讜 诇讗 诪转 讛诇讻讱 谞讚专 讟注讜转 讛讜讗 诪注讬拽专讗 讜讗驻讬' 讛转专讛 诇讗 讘注讬:





讛诪讗讬专讬

讛诪讜讚专 讛谞讗讛 诪讞讘讬专讜 讘驻谞讬讜 讗讬谉 诪转讬专讬谉 诇讜 讗诇讗 讘驻谞讬讜 砖讛专讬 讻砖驻转讞 诇讜 讛讘"讛 诇诪砖讛 诇讛转讬专 谞讚专讜 谞讗诪专 注诇讬讜 讜讬讗诪专 讛' 讗诇 诪砖讛 讘诪讚讬谉 诇讱 砖讜讘 诪爪专讬诪讛 讻讬 诪转讜 讛讗谞砖讬诐 讛诪讘拽砖讬诐 讗转 谞驻砖讱 讜诇讗 讛讜讝拽拽 诇讜诪专 砖讘诪讚讬谉 讛讬讛 讗诇讗 诇诇诪讚 砖讻讱 讗诪专 诇讜 讘诪讚讬谉 谞讚专转 讘诪讚讬谉 讛转专 讗转 谞讚专讱 讻诇讜诪专 砖讬讚注 讬转专讜 讘讚讘专 讜讻谉 讗诪专讜 讘爪讚拽讬讛 砖诪爪讗讜 诇谞讘讜讻讚谞爪专 讗讜讻诇 讗专谞讘转 讞讬讛 讜讛砖讘讬注讜 砖诇讗 讬讙诇讛讜 讜谞砖讘注 诇讜 讜谞砖讗诇 注诇 砖讘讜注转讜 讜讙诇讛讜 讜讛讙讬注讜 讛讚讘专讬诐 讗爪诇 谞讘讜讻讚谞爪专 砖讛诪讚讬谞讜转 诇讜注讝讜转 注诇讬讜 讜砖诇讞 讜讛讘讬讗 讛住谞讛讚专讬谉 诇驻谞讬讜 讜讙诇讛 诇讛诐 诪讛 砖注砖讛 爪讚拽讬讛讜 讜讛讬讗讱 注讘专 注诇 砖讘讜注转讜 讜讛诐 讛讬讜 诪谞爪诇讬诐 讗讜转讜 砖讻讘专 谞砖讗诇 讜砖讗诇 诇讛诐 讗诐 讻讱 讛讜讗 诪讞拽讻诐 诇讬砖讗诇 注诇 砖讘讜注讛 讜讗诪专讜 诇讜 讻谉 讜砖讗诇 诇讛诐 讗诐 讛讚讘专 讻谉 讗驻讬诇讜 砖诇讗 讘驻谞讬 讛诪砖讘讬注 讜讗诪专讜 诇讜 砖诇讗 讘驻谞讬讜 诇讗 讜讗诪专 诇讛诐 讜讗诐 讻谉 讛讬讗讱 讛转专转诐 讗讜转讜 讜诇讗 诪讞讬转诐 讘讬讚讜 诪讬讚 讬砖讘讜 诇讗专抓 讬讚诪讜 讜讻讜' 讜诇诪讚谞讜 诪讻诇 诪拽讜诐 砖讗讬谉 诪转讬专讬谉 诇讜 讗诇讗 讘驻谞讬 诪讬 砖谞砖讘注 诇讜:



讜讘转诇诪讜讚 讛诪注专讘 驻讬专砖讜 讛讟注诐 诪驻谞讬 砖谞讬 讚讘专讬诐 讗讞转 诪驻谞讬 讛讞砖讚 砖讗祝 讝讛 砖讬讚注 讘砖讘讜注转讜 砖谞砖讘注 诇讜 讜专讜讗讛 砖注讘专 注诇讬讛 讞讜砖讚 砖讘诇讗 讛讬转专 讛讜讗 注讜讘专 注诇讬讛 讜讗讞专转 诪驻谞讬 讛讘讜砖讛 专"诇 砖讗谞讜 专讜爪讬诐 砖讬转讘讬讬砖 讘驻谞讬讜 砖诪讗 诇驻注诪讬诐 讗讬谉 讘砖讗诇转讜 注讬拽专 讜诇讗 爪讜专讱 诪爪讜讛 讜讬砖 讘讛 讛注讘专讛 讗爪诇 诪讬 砖讛砖讘讬注讜 讜诪转讜讱 讛讘讜砖讛 讬注诪讜讚 讘砖讘讜注转讜:



讜谞专讗讬谉 讛讚讘专讬诐 诇驻讬 砖讟转 讛注谞讬谉 砖诇讗 谞讗诪专 讗诇讗 讘诪讬 砖讛砖讘讬注讜 讛讗讞专 讗讜 砖谞砖讘注 讛讜讗 诇讜 讘讛住讻诪转讜 讻讙讜谉 砖谞砖讘注 诇讜 砖讬驻专注讛讜 诇讝诪谉 驻诇讜谞讬 讗讜 谞讚专 讘讗讬 讝讛 讚讘专 讗诐 诇讗 讬注砖讛 注诪讜 讚讘专 驻诇讜谞讬 诇讝诪谉 驻诇讜谞讬 讜讻讬讜爪讗 讘讗诇讜 讜讝讛 砖谞砖讘注 诇讜 注讜诪讚 讘讟讜讞 注诇 讗讜转讜 注谞讬谉 砖谞砖讘注 诇讜 讻注谞讬谉 诪砖讛 讗爪诇 讬转专讜 讜爪讚拽讬讛 讗爪诇 谞讘讜讻讚谞爪专 讗讘诇 诪讬 砖谞砖讘注 讘讗讬 讝讛 讚讘专 讘驻谞讬 讞讘讬专讜 讗祝 讘讛讚专转 讞讘讬专讜 讘讛谞讗转讜 讗讜 讛讚专转 注爪诪讜 讘砖诇 讞讘讬专讜 砖诇讗 讘讛住讻诪转讜 讜砖诇讗 诪爪讚 砖讜诐 转谞讗讬 砖讘讬谞讜 诇讘讬谞讜 砖讬讛讗 谞砖讘注 讗讜 谞讜讚专 诇讜 注诇讬讜 诪讛 诇讜 诇讞讘专讜 注诇讬讜 讗讜 诇讝讛 注诇 讞讘专讜 讗诐 讬转讬专 砖诇讗 讘驻谞讬讜 讜讗注"驻 砖讘住讜讙讬讗 讝讜 讗诪专讜 讛诪讜讚专 讛谞讗讛 诪讞讘讬专讜 讘驻谞讬讜 住转诐 驻专讜砖讜 砖讞讘专讜 讛讚讬专讜 讜讗诪专 诇讜 讛讜讬 谞讜讚专 讛谞讗讛 诪讻讱 讜讻讱 讗诐 诇讗 转注砖讛 注诪讬 讚讘专 驻诇讜谞讬 讗讘诇 讗诐 讝讛 诪讚讬专 注爪诪讜 诪谞讻住讬 讞讘专讜 诪诪讬诇讗 讘诇讗 讛住讻诪转 讞讘专讜 讜诇讗 砖讜诐 转谞讗讬 砖讘讬谞讜 诇讘讬谞讜 砖讬讛讗 谞砖讘注 讗讜 谞讜讚专 注诇讬讜 诪转讬专讬谉 诇讜 讻讱 谞专讗讛 诇讬 讜讙讚讜诇讛 诪讝讜 讻转讘讜 讗讞专讜谞讬 讛专讘谞讬诐 砖诇讗 谞讗诪专 讻谉 讗诇讗 讻砖讛谞砖讘注 讗讜 讛谞讜讚专 拽讘诇 讟讜讘讛 讜讛谞讗讛 诪讝讛 砖谞砖讘注 诇讜 讻诪砖讛 诪讬转专讜 讜爪讚拽讬讛讜 诪谞讘讜讻讚谞爪专 讜诇讗 讬专讗讛 讻谉 讞讚讗 讚讛讗 讛讻讗 诪讜讚专 讛谞讗讛 诪讞讘专讜 拽讗诪专 讜诪住转诪讗 诇讗 拽讘诇 讛谞讗讛 诪诪谞讜 讜注讜讚 砖讗诐 讘讻诇 砖诇讗 拽讘诇 讛谞讗讛 诪诪谞讜 讗转讛 讗讜诪专 砖诪转讬专讬谉 讗讜转讜 讗祝 砖诇讗 讘驻谞讬讜 讗诐 讻谉 讟注诐 讞砖讚 讜讘讜砖讛 讛诇讻讜 诇讛诐 讗讘诇 诇讚注转谞讜 讻诇 砖谞砖讘注 诪讗诇讬讜 讜讗讬谉 诇讞讘专讜 注诇讬讜 诪爪讚 砖讘讜注转讜 讚讬谉 讜讚讘专讬诐 讗讬谉 讻讗谉 讞砖讚 砖讗祝 讝讛 讗讬谞讜 谞讜转谉 诇讘讜 注诇讬讜 讜讻诇 砖讻谉 砖讗讬谉 诇谞讜 讗爪诇 讟注诐 讛讘讜砖讛 讻诇讜诐 砖讗讬谉 讘砖讗诇转 砖讘讜注转讜 讛注讘专讛 诇砖讜诐 讗讚诐 砖讬转讘讬讬砖 注诇讬讛:



讗祝 讝讜 砖讻转讘谞讜 砖讗讬谉 诪转讬专讬谉 诇讜 讗诇讗 讘驻谞讬讜 驻专砖讜 专讜讘 诪驻专砖讬诐 砖讻诇 砖讘驻谞讬讜 诪讬讛讗 诪转讬专讬谉 讗讜转讜 讘注诇 讻专讞讜 砖讛专讬 诪讗讞专 砖讛讜讗 讘驻谞讬讜 讗讬谉 讻讗谉 讞砖讚 讜诇讗 讘讜砖讛 讜讻谉 讬砖 诪驻专砖讬谉 砖讻诇 砖诪讜讚讬注讬谉 讗讜转讜 转讞诇讛 讛专讬 讛讜讗 讻讗诇讜 讛讬讛 诇驻谞讬讜 讜诪转讬专讬谉 讗讜转讜 讗讞专 讛讜讚注讛 讗驻讬诇讜 讘注诇 讻专讞讜 讜砖诇讗 讘驻谞讬讜 讜讝讛 诪讬讛讗 诇讟注诐 讞砖讚 讗驻砖专 诇讛注诪讬讚讛 讗讘诇 诇讟注诐 讛讘讜砖讛 谞专讗讬谉 讛讚讘专讬诐 砖讚讜拽讗 诇驻谞讬讜 讻讚讬 砖讬转讘讬讬砖 讗诇讗 砖讗驻砖专 诇讜诪专 砖讛讘讜砖讛 砖讘砖注转 讛讛讜讚注讛 驻讜讟专转讜:



讜讻谉 讬砖 诪驻专砖讬诐 砖讘讻诇诐 讚讜拽讗 诇讻转讞诇讛 讛讜讗 砖讗讬谉 诪转讬专讬谉 讛讗 讗诐 注讘专讜 讜讛转讬专讜 诪讜转专 砖讛专讬 讘讝讜 砖诇 爪讚拽讬讛讜 注讘专讜 讜讛转讬专讜 讜讛讜转专 讜诪讻诇 诪拽讜诐 讙讚讜诇讬 讛诪驻专砖讬诐 讚讞讜 专讗讬讬转诐 砖讛专讬 诪讻诇 诪拽讜诐 讛讻转讜讘 拽专讗讜 诪讜专讚 注诇 讻讱 讚讻转讬讘 讜讙诐 讘诪诇讱 谞讘讜讻讚谞爪专 诪专讚 讗砖专 讛砖讘讬注讜 讘讗诇讛讬诐 讜讻讜' 讜砖诪讗 转讗诪专 讜讗祝 讛住谞讛讚专讬谉 讛讬讗讱 讛转讬专讜讛讜 转讬专爪讜 讘转讜住驻讜转 砖诪专讜讘 诪讛 砖专讗讜 爪讚拽讬讛讜 诪爪讟注专 讘讻讱 讜诪诪注讟 诪转讜讱 讛讻注住 讘诪诇讗讻转 砖诪讬诐 诪爪讚 砖讛讬讛 住讘讜专 诇讛讘讗讬砖讜 讘注讬谞讬 讛讗讜诪讜转 注讚 砖讬注讘讬专讜讛讜 讜谞转诪注讟 诪诇讻讜转讜 讚谞讜 讗转 讛注谞讬谉 讻讚讘专 诪爪讜讛 讜诇诪讚转 诪讚讘专讬讛诐 砖诇讚讘专讬 诪爪讜讛 诪转讬专讬谉 讗祝 砖诇讗 讘驻谞讬讜 讜讻谉 诇诪讚转 诇驻讬 讚专讻讱 诪诪注砖讛 砖诇 爪讚拽讬讛讜 砖讗驻讬诇讜 讛讬讛 讛诪砖讘讬注 讙讜讬 讗讬谉 诪转讬专讬谉 诇讜 讗诇讗 讘驻谞讬讜 讜讙讚讜诇讬 讛诪讞讘专讬诐 讻转讘讜 砖讗驻讬诇讜 讛讬讛 讛诪砖讘讬注 拽讟谉 讚讬谞讜 讻谉:



讛诪砖谞讛 讛砖谞讬讛 讜讛讻讜谞讛 讘讛 讘注谞讬谉 讛讞诇拽 讛专讗砖讜谉 讙诐 讻谉 讜讛讜讗 砖讗诪专 专讘讬 诪讗讬专 讗讜诪专 讬砖 讚讘专讬诐 砖讛谉 讻谞讜诇讚 讜讗讬谞谉 讻谞讜诇讚 讜讞讻诪讬诐 诪讜讚讬谉 诇讜 讻讬爪讚 讗诪专 拽讜谞诐 砖讗讬谞讬 谞讜砖讗 讗转 驻诇谞讬转 砖讗讘讬讛 专注 讗诪专讜 诇讜 诪转 讗讜 砖注砖讛 转砖讜讘讛 拽讜谞诐 诇讘讬转 讛讝讛 砖讗讬谞讬 谞讻谞住 砖讛讻诇讘 专注 讘转讜讻讜 讗讜 砖讛谞讞砖 讘转讜讻讜 讗诪专讜 诇讜 诪转 讛讻诇讘 讗讜 砖谞讛专讙 讛谞讞砖 讛专讬 讛谉 讻谞讜诇讚 讜讗讬谞谉 讻谞讜诇讚 讜讞讻诪讬诐 诪讜讚讬谉 诇讜 讗诪专 讛专"诐 驻讬' 讘注讘讜专 砖讘讗专 讘注转 讛砖讘讜注讛 住讘转 砖讘讜注转讜 讛讬讛 讻诪讬 砖谞砖讘注 注诇 转谞讗讬 讜讘讟诇 讛转谞讗讬 讗砖专 诇讜 转讞讬讬讘讛讜 砖讘讜注讛 讻讗诇讜 讗诪专 砖讛讜讗 讬砖讗 驻诇谞讬转 讗诐 转住讜专 专注转 讗讘讬讛 讜讻谉 讗诪专讜 讘转诇诪讜讚 谞注砖讛 讻转讜诇讛 谞讚专讜 讘讚讘专 讜诇讗 讬爪讟专讱 讛驻专讛 讜讝讛 讛讜讚讜 讗诇讬讜 讞讻诪讬诐 讜讛拽讬砖 注诇 讝讛 讙诐 讻谉 诪讗诪专 专' 诪讗讬专:



讗诪专 讛诪讗讬专讬 专讘讬 诪讗讬专 讗讜诪专 讬砖 讚讘专讬诐 砖讛谉 讻谞讜诇讚 讜讗讬谞谉 讻谞讜诇讚 专"诇 砖驻讜转讞讬谉 讘讛谉 讗注"驻 砖讚讜诪讬谉 诇谞讜诇讚 讜讞讻诪讬诐 诪讜讚讬诐 诇讜 讻讬爪讚 讗诪专 拽讜谞诐 砖讗谞讬 谞讜砖讗 诇驻诇讜谞讬转 砖讗讘讬讛 专注 讜讗诪专讜 诇讜 诪转 讗讜 注砖讛 转砖讜讘讛 讜驻讬专砖 专讘讬 讬讜讞谞谉 讘讙诪专讗 讘砖诪转 拽讜讚诐 讛谞讚专 讜讛讜讚讬注讜讛讜 砖讻讘专 诪转 砖讛讜讗 谞讚专 讟注讜转 讜讛拽砖讜 诇讜 诪诪讛 砖讗诪专讜 诇诪讟讛 拽讜谞诐 砖讗谞讬 谞讜砖讗 诇驻诇讜谞讬转 讻注讜专讛 讜谞诪爪讗转 谞讗讛 砖讛讜讗 谞讚专 讟注讜转 讜讗诐 讻谉 讗砖诪注讬谞谉 转专讬 讝诪谞讬 讚谞讚专 讟注讜转 诇讗讜 谞讚专 讛讜讗 诇诪讛 诇讬讛 讜讗讬转讜转讘 诇讬讛 专讘讬 讬讜讞谞谉 讜拽诐 诇讬讛 讟注诪讬讛 讚专讘 讛讜谞讗 讚讗诪专 诪驻谞讬 砖谞注砖讛 讻转讜诇讛 谞讚专讜 讘讚讘专 讜驻讬专讜砖 讛讚讘专讬诐 砖诇讗 住讜祝 讚讘专 讘砖诪转 拽讜讚诐 讛谞讚专 讜讛讜讚讬注讜讛讜 砖讻讘专 诪转 砖讛讜讗 诪讜转专 砖讛专讬 讝讛 谞讚专 讟注讜转 讛讜讗 讜讗讬谉 诪拽讜诐 讘讜 诇驻转讞 讗诇讗 讗祝 讘砖诪转 讗讞专 讛谞讚专 驻讜转讞讬谉 诇讜 讘讻讱 讻诇讜诪专 讗诇讜 讬讚注转 砖讬诪讜转 讘拽专讜讘 诪讬 谞讚专转 讜讗注"驻 砖讛诪讬转讛 谞讜诇讚 砖讗讬谞讜 诪爪讜讬 讛讜讗 讻诪讜 砖讗诪专谞讜 诇诪注诇讛 诪讻诇 诪拽讜诐 讛讜讗讬诇 讜讛讝讻讬专 住讘转 谞讚专讜 砖讛讬讗 诪讗讬诪转 讛讗讘 讛专讬 讛讜讗 讻讗讜诪专 拽讜谞诐 砖讗谞讬 谞讜砖讗 驻诇讜谞讬转 讗诇讗 讗诐 讻谉 讗谞讬 讘讟讜讞 诪讛讬讝拽 讛讗讘 讜讗注"驻 砖讗诇讜 讗诪专 讻谉 讘讛讚讬讗 诇讗 讛讬讛 爪专讬讱 讛讬转专 讜讻诪讜 砖讗诪专讜 讘转诇诪讜讚 讛诪注专讘 拽谞诐 砖讗谞讬 谞讛谞讛 诇驻诇谞讬 讻诇 讝诪谉 砖讛讜讗 诇讜讘砖 砖讞讜专讬诐 讻诇 砖讛讜讗 诇讜讘砖 诇讘谞讬诐 诪讜转专 讜讗讬谉 爪专讬讱 讛讬转专 讞讻诐 诪讻诇 诪拽讜诐 讻诇 砖诇讗 讗诪专 讻谉 讘讛讚讬讗 爪专讬讱 讛讬转专 讞讻诐 讗诇讗 砖讛讜注讬诇讛 讛讝讻专转讜 诇驻转讜讞 诇讜 讘讛 讗注"驻 砖讛讜讗 谞讜诇讚 讜讬砖 诪驻专砖讬诐 讘诪砖谞转讬谞讜 砖讗讬谞讜 爪专讬讱 讛讬转专 讜讗讬谉 讛讚讘专讬诐 讻诇讜诐:



讜砖诪讗 转讗诪专 讜讛专讬 诇诪讟讛 讗诪专讜 拽讜谞诐 砖讗谞讬 谞讜砖讗 驻诇谞讬转 讻注讜专讛 讜讛专讬 讛讬讗 谞讗讛 诪讜转专 讜诇讗 诪驻谞讬 讻注讜专讛 砖谞注砖讬转 谞讗讛 讻诇讜诪专 砖讛讬转讛 讻注讜专讛 讘砖注转 讛谞讚专 讜谞注砖讬转 谞讗讛 讗讞专 讻谉 砖讗诇讜 讻谉 谞讜诇讚 讛讜讗 讗诇讗 诪驻谞讬 砖讛讜讗 谞讚专 讟注讜转 专"诇 砖讗祝 讘砖注转 讛谞讚专 讛讬转讛 谞讗讛 讗诇讗 砖诇讗 讛讬讛 讬驻讬讛 谞讬讻专 诇讜 诇讗讬讝讜 住讘讛 讜讛讜讗 讛讬讛 住讘讜专 注诇讬讛 砖讛讬讗 讻注讜专讛 讗诇诪讗 砖讗诇诪诇讗 讻谉 诇讗 讛讬讜 驻讜转讞讬谉 讘谞讜诇讚 砖诇 讬驻讬讛 讗注"驻 砖讛讝讻讬专 讛住讘讛 转讬专爪讜 讘讛 讙讚讜诇讬 讛讚讜专 砖讛诪讬转讛 讜讛转砖讜讘讛 诪爪讜讬讬诐 拽爪转 讜讻诪讜 砖讗诪专讜 讘诪拽讜诐 讗讞专 诪讬转讛 砖讻讬讞讗 讜诪爪讚 砖讗驻砖专 诇讛注诇讜转诐 注诇 讛诇讘 讘砖注转 讛谞讚专 讚谞讬谉 讗讜转讜 讻转讜诇讛 讗转 谞讚专讜 讘讛诐 讗讞专 砖讛讝讻讬专 住讘转 谞讚专讜 讛转诇讜讬讛 讘讛诐 讗讘诇 讻注讜专讛 诇讬注砖讜转 谞讗讛 讜砖讞讜专讛 诇讞讝讜专 诇讘谞讛 讗讬谉 讛诪讞砖讘讛 诪住讻诪转 讘讻讱 讜讘讬砖讜讘 讛讚注转 谞讚专 讜诇讗 讘讻讜谞讛 砖讬转诇讛 讗转 谞讚专讜 讘讛谉 讜诪注转讛 讻诇 砖讗诪专 拽讜谞诐 砖讗谞讬 谞讜砖讗 驻诇谞讬转 砖讗讘讬讛 专注 讜讗诪专讜 诇讜 诪转 讗讜 注砖讛 转砖讜讘讛 讜讻谉 拽讜谞诐 诇讘讬转 讝讛 砖讗谞讬 谞讻谞住 砖讻诇讘 专注 讗讜 谞讞砖 讘转讜讻讜 讜讗诪专 诇讜 诪转 讛讻诇讘 谞讛专讙 讛谞讞砖 讛专讬 讛谉 谞讜诇讚 讜讗讬谞谉 谞讜诇讚 讜驻讜转讞讬谉 讘讜 讜讻谉 讛诇讻讛 讗讘诇 砖讛讬讗 讻注讜专讛 讜谞注砖讬转 谞讗讛 讛讜讗讬诇 讜讘砖注转 讛谞讚专 讻注讜专讛 讛讬转讛 讗讬谉 驻讜转讞讬谉 讘诪讛 砖谞注砖讬转 讬驻讛 讗讞专 讻谉 讛讜讗讬诇 讜谞讜诇讚 砖讗讬谉 诪爪讜讬 讛讜讗 讗诇讗 砖讗诐 讛讬转讛 谞讗讛 讗祝 讘砖注转 讛谞讚专 讜讛讜讗 住讘讜专 注诇讬讛 砖讛讬讗 讻注讜专讛 诪讜转专 讘诇讗 砖讗诇讛 讜诪爪讚 谞讚专 讟注讜转 讜讗注"驻 砖诇讚注转 专' 讬砖诪注讗诇 讗祝 讻砖讛讬转讛 讻注讜专讛 讘砖注转 讛谞讚专 专"诇 砖谞转讬驻转讛 注诇 讬讚讬 专驻讜讗讜转 讗讜 注诇 讬讚讬 讗讬讝讜 转讞讘讜诇讛 注诇 讛讚专讱 砖谞讝讻专 诇诪讟讛 砖砖谉 转讜转讘转 讛讬转讛 诇讛 讜注砖讗讛 砖诇 讝讛讘 驻讜转讞讬谉 讘讛 讗讬谉 讛诇讻讛 讻诪讜转讜 砖讗诇讜 讛讬讛 讟注诪讜 诪驻谞讬 砖讛讜讗 谞讜诇讚 诪爪讜讬 砖讛注讜谞讬 诪谞讜讜诇转谉 讜诪转讬驻讜转 讘谞拽诇 讛讜讗讬诇 讜讘诇讗 转讞讘讜诇讛 讛讜讗 讜讚讗讬 讻讱 讛讜讗 讗诇讗 砖讗祝 注诇 讬讚讬 谞讜诇讚 讛转讬专讛 讻诪讜 砖讬转讘讗专 诇诪讟讛:



讜讬砖 诪驻专砖讬谉 砖讝讜 砖诇 讻注讜专讛 讜谞讗讛 讜讝讜 砖讗讘讬讛 专注 讚讬谉 讗讞讚 讛讜讗 讜讗诇讜 讗诪专 讻讗谉 拽讜谞诐 砖讗谞讬 谞讜砖讗 讘转 驻诇谞讬 讛专注 讜诪转 讗讬谉 驻讜转讞讬谉 讘讜 讜讗讬谉 讝讛 转讜诇讛 谞讚专讜 讘讚讘专 讗诇讗 砖讗讜诪专 讻谉 讚专讱 住讬诪谉 砖诇讗 诇讟注讜转 讛砖讜诪注讬诐 讘讬谞讛 诇讗讞专转 砖砖诪讛 讻砖诪讛 讜砖诐 讗讘讬讛 讻砖诐 讗讘讬讛 讗讘诇 讻砖讗诪专 砖讗讘讬讛 专注 注谞讬谞讛 拽讜谞诐 砖讗谞讬 谞讜砖讗讛 诪驻谞讬 砖讗讘讬讛 专注 讜讛专讬 讝讛 转讜诇讛 谞讚专讜 讘讗讜转讜 讚讘专 讜讻谉 讗诇讜 拽谞诐 砖讗谞讬 谞讜砖讗 驻诇谞讬转 砖讛讬讗 讻注讜专讛 注谞讬谞讜 诪驻谞讬 砖讛讬讗 讻注讜专讛 讜讻诇 砖谞转讬驻转讛 讗祝 注诇 讬讚讬 转讞讘讜诇讜转 砖讛谉 谞讜诇讚 驻讜转讞讬谉 诇讜 砖讛专讬 讛讜讗 讻转讜诇讛 谞讚专讜 讗讘诇 讻砖讗讜诪专 砖讗谞讬 谞讜砖讗 驻诇谞讬转 讛讻注讜专讛 讗讬谉 讝讛 转讜诇讛 谞讚专讜 讗诇讗 讻讗讜诪专 讚专讱 住讬诪谉 驻诇谞讬转 讛讻注讜专讛 砖诇讗 诇讟注讜转 讛砖讜诪注讬诐 讘讗讞专转 砖砖诪讛 讻砖诪讛 讜讗祝 讙讚讜诇讬 讛诪驻专砖讬诐 谞讜讟讬诐 诇住讘专讗 讝讜 讜讛诐 诪驻专砖讬诐 砖专讘讬 讬砖诪注讗诇 砖讛转讬专 讘讻注讜专讛 讜谞注砖讬转 谞讗讛 讛讜讗 诪驻谞讬 砖诇讚注转讜 讗祝 讝讛 转讜诇讛 谞讚专讜 讘讚讘专 讛讜讗 讜驻讜转讞讬谉 诇讜 讜讗讬谉 讛诇讻讛 讻诪讜转讜:





砖讬讟讛 诪拽讜讘爪转

讛讻讬 讙专住讬谞谉 讜转谞讬讗 讛诪讜讚专 讛谞讗讛 诪讞讘讬专讜 讜讘讗 诇驻砖讜讟 诪讛 砖讗诪专 诇诪注诇讛. 讜讬砖 讙专住讗讜转 讚讙专住讬 转谞讬讗 讜诪讬诇转讗 讘讗驻讬 谞驻砖讛 讛讬讗. 讛专讬"抓 讝"诇.  


讬专讜砖诇诪讬 讜诇讗 讘谞讜诇讚 讛讜讗 驻讬专讜砖 讘转诪讬讛讗 砖讙诐 讛注谞讬讜转 谞讜诇讚 讛讜讗. 讗"专 讬专诪讬讛 讛注谞讬讜转 诪爪讜讬讛 驻讬专讜砖 讜诇讗讜 谞讜诇讚 讛讜讗 讚讙诇讙诇 讛讜讗 砖讞讜讝专 讘注讜诇诐. 讜注讜讚 砖讗诇讜 砖诐 讜转讛讜转 诇讗讜 讘谞讜诇讚 讛讜讗 讻诇讜诪专 讛专讬 驻讜转讞讬谉 讘讞专讟讛 讚讗诇讜 讛讬讛 诇讘 讝讛 注诇讬讱 讛讬讬转讬 谞讜讚专 讜讗讜转讜 诇讘 砖讬砖 诇讜 注讻砖讜 谞讜诇讚 讛讜讗. 讗"专 讗讬诇讗 讛转讛讜转 诪爪讜讬讛 讜讻转讘 专讘讬谞讜 讝"诇 讜讛诇讻转讗 讻专讘谞谉 驻讬专讜砖 讚讗讬谉 驻讜转讞讬谉 讘谞讜诇讚 讚砖讟驻讜讛 谞诪讬 诇专讘讬 讗诇讬注讝专 讜讗讜拽诪讜讛 讘砖讟转讬讛讜 讻诇讜诪专 讚讛讚专 讘讬讛 专讘讬 讗诇讬注讝专. 讛专谞讘"讬 讝"诇. 

讜讻谉 谞专讗讛 讚注转 讛专讘 讗诇驻讗住讬 讝"诇 砖诇讗 讻转讘 讘驻专拽 讛砖讜诇讞 讛讗 讚讗诪专讬谞谉 讛转诐 讙讘讬 谞讚专 砖讛讜讚专 讘专讘讬诐 讜讻诪讛 专讘讬诐 专讘 谞讞诪谉 讗诪专 砖诇砖讛 讜专讘讬 讬爪讞拽 讗诪专 注砖专讛. 讜讗诐 讗讬转讗 诇讚注转 讛专讘 讝"诇 讚注诇 讚注转 专讘讬诐 讗讬谞讜 讗诇讗 讻砖讛讜讚专 讘专讘讬诐 讛讬讛 诇讜 诇讻转讜讘 讻诪讛 专讘讬诐. 讗诇讗 砖诪注 诪讬谞讛 讚讛讜讚专 讘专讘讬诐 诇讗 讗讬讻驻转 诇谉 讚讗诐 讗诪专 注诇 讚注转 专讘讬诐 讗祝 注诇 讙讘 讚诇讗 讛讜讚专 讘专讘讬诐 讗讬谉 诇讜 讛驻专讛 讜讗诐 诇讗 讗诪专 注诇 讚注转 专讘讬诐 讗祝 注诇 讙讘 讚讛讜讚专 讘专讘讬诐 讬砖 诇讜 讛驻专讛 讻讚讗讬转讗 讛转诐. 讜讛谞讬 诪讬诇讬 诇讚讘专 讛专砖讜转 讗讘诇 诇讚讘专 诪爪讜讛 讬砖 诇讜 讛驻专讛 驻讬专讜砖 讗祝 注诇 讙讘 讚谞讚专 注诇 讚注转 专讘讬诐. 讚讛讛讜讗 诪拽专讬 讚专讚拽讬 讚讗讚专讬讛 专讘 讗讞讗 驻讬专讜砖 注诇 讚注转 专讘讬诐. 讚讛讜讛 驻砖注 讘讬谞讜拽讬 驻讬专讜砖 砖讛讬讛 讘讟诇. 讗讬 谞诪讬 讚讛讜讛 诪讞讬 诇讛讜 讟驻讬. 讜讗讛讚专讬讛 专讘讬谞讗 讚诇讗 讗砖讻讞 讚讚讬讬拽 讻讜讜转讬讛 驻讬专讜砖 讚注转 专"转 讝"诇 讚讻讬 讗诪专讬谞谉 讚诇讚讘专 诪爪讜讛 讬砖 诇讜 讛驻专讛 讗驻讬诇讜 注诇 讚注转 专讘讬诐 讚诇讗讜 诇爪讜专讱 讻诇 诪爪讜讛 拽讗诪专讬谞谉 讗诇讗 讚讜诪讬讗 讚讛讗讬 注讜讘讚讗 讚讗讬讛讜 讗讚专讬讛 注诇 讚注转 专讘讬诐 诪诇讗拽专讜讬讬 诇讚专讚拽讬 诪砖讜诐 讚住讘讜专讬谉 讛讬讜 讚诪砖讻讞讬谉 讚讚讬讬拽 讻讜讜转讬讛 讜讻讬 诇讗 诪砖讻讞 讻讜转讬讛 讛讜讛 诇讬讛 讻注讬谉 谞讚专 注诇 转谞讗讬 讚讗讚注转讗 讚诪砖讻讞讬 讻讜讜转讬讛 讗讚专讜讛 讜讻讬 诇讗 诪砖讻讞讬 讚讚讬讬拽 讻讜转讬讛 讛专讬 讛谞讚专 专驻讜讬 讜诇驻讬讻讱 讬砖 诇讜 讛驻专讛. 讗讘诇 诪讗谉 讚谞讚专 注诇 讚注转 专讘讬诐 砖讗讬谉 砖讜诐 讛讜讻讞讛 讘讚讘专 砖注诇 讚注转 砖讜诐 诪爪讜讛 谞讚专 讗讬谉 诇讜 讛驻专讛 讗驻讬诇讜 诇讚讘专 诪爪讜讛 讚诪讬 讬讬诪专 讚诪注讬拽专讗 讻讬 谞讚专 注诇 讚注转 砖诇讗 转讜诇讚 砖讜诐 诪爪讜讛 谞讚专. 讜讻谉 谞讜讟讛 讚注转 专"讞 讝"诇 讚讙专讬住 讻讬 讛讛讬讗 诪拽专讬 讚专讚拽讬 讻诇讜诪专 讚讜拽讗 讻注讬谉 讛讗讬 注讜讘讚讗 讬砖 诇讜 讛驻专讛. 讜讛讘讬讗 专"转 讝"诇 专讗讬讛 诇讚讘专 讚注诇 讚注转 专讘讬诐 讗讬谉 诇讜 讛驻专讛 讗驻讬诇讜 诇讚讘专 诪爪讜讛 诪诪讛 砖砖谞讬谞讜 讘驻专拽 讛砖讜诇讞 专讘讬 讬讛讜讚讛 讗讜诪专 讻诇 谞讚专 砖讬讚注讜 讘讜 专讘讬诐 诇讗 讬讞讝讬专 诪讗讬 讟注诪讗 讚专讘讬 讬讛讜讚讛 讚讻转讬讘 讜诇讗 讛讻讜诐 讘谞讬 讬砖专讗诇 讻讬 谞砖讘注讜 诇讛诐 谞砖讬讗讬 讛注讚讛. 驻讬专讜砖 讚专讘讬 讬讛讜讚讛 住讘专 讚谞讚专 砖讛讜讚专 讘专讘讬诐 讗讬谉 诇讜 讛驻专讛 讜讬诇讬祝 诇讛 诪砖讘讜注讛 砖谞砖讘注讜 谞砖讬讗讬 讛注讚讛 讘专讘讬诐 诇讙讘注讜谞讬诐 诇讞讬讜转诐 讜拽讗诪专 拽专讗 砖诇讗 诪爪讗讜 诇讛 讛驻专讛. 讜讗诪讗讬 讛专讬 讛讬转讛 讛讛驻专讛 诇讚讘专 诪爪讜讛 诇拽讬讬诐 诪讛 砖讻转讜讘 诇讗 转讞讬讛 讻诇 谞砖诪讛 讗诇讗 砖诪注 诪讬谞讛 讚诇专讘讬 讬讛讜讚讛 讚讗诪专 讚谞讚专 砖讛讜讚专 讘专讘讬诐 讗讬谉 诇讜 讛驻专讛 讗驻讬诇讜 诇讚讘专 诪爪讜讛 讗讬谉 诇讜 讛驻专讛. 讜讗祝 注诇 讙讘 讚诇讗 拽讬讬诪讗 诇谉 讻讜转讬讛 讗诇讗 拽讬讬诪讗 诇谉 讻专讘谞谉 讚驻诇讬讙讬 注诇讬讛 讜讗诪专讬 讬砖 诇讜 讛驻专讛 诪讬讛讜 诪讜讚讜 专讘谞谉 讚注诇 讚注转 专讘讬诐 讗讬谉 诇讜 讛驻专讛. 讜诪讚专讘讬 讬讛讜讚讛 谞砖诪注 诇专讘谞谉 讻讬 讛讬讻讬 讚诇讚讬讚讬讛 讘讛讜讚专 讘专讘讬诐 讗讬谉 诇讜 讛驻专讛 讗驻讬诇讜 诇讚讘专 诪爪讜讛 讛讻讬 谞诪讬 讘注诇 讚注转 专讘讬诐 讗讬谉 诇讜 讛驻专讛 讗驻讬诇讜 诇讚讘专 诪爪讜讛. 讜讻讘专 讚讞讜 讘转讜住驻讜转 专讗讬讛 讝讜. 讞讚讗 讚讗讬驻砖专 讚诇专讘讬 讬讛讜讚讛 讚讞诪讬专 诇讬讛 谞讚专 砖讛讜讚专 讘专讘讬诐 讚讗驻讬诇讜 诇讚讘专 诪爪讜讛 诇讗 转讛讗 诇讜 讛驻专讛 讜诇专讘谞谉 讬砖 诇讜 讛驻专讛 讗驻讬诇讜 诇讚讘专 讛专砖讜转 讜注诇 讚注转 专讘讬诐 诇专讘谞谉 讬砖 诇讜 讛驻专讛 诇讚讘专 诪爪讜讛 诪讬讛转. 讜注讜讚 讚讗驻讬诇讜 诪讚专讘讬 讬讛讜讚讛 讗讬谉 专讗讬讛 诪谉 讛讙讘注讜谞讬诐 诪砖讜诐 砖诇讗 讛讬转讛 诪爪讜讛 讘讗讜转讛 讛驻专拽 砖讛讙讘注讜谞讬诐 讻讬讜谉 砖谞转讙讬讬专讜 讗讬谉 诪爪讜讛 讘讛专讬讙转诐 讻讚转谞讬讗 讘住驻专讬 诇诪注谉 诇讗 讬诇诪讚讜 讗转讻诐 诇注砖讜转 讻讻诇 转讜注讘讜转诐 讛讗 讗诐 注砖讜 转砖讜讘讛 诪拽讘诇讬谉 讗讜转诐. 转讚注 讚讗诇讜 讛讬转讛 诪爪讜讛 讘讛专讬讙转谉 诇讗 谞诪谞注讜 讘讻讱 诪驻谞讬 讛砖讘讜注讛 讚讛讗 诇讗 讞讬讬诇讗 砖讘讜注讛 注诇讬讛讜 讻诇诇 砖讻讘专 谞砖讘注讜 诇讛专讙谉 讻砖拽讘诇讜 讗转 讛转讜专讛 讜讗讬谉 砖讘讜注讛 讞诇讛 注诇 砖讘讜注讛. 讜注讜讚 讗诪专讜 讘住驻专讬 砖诇砖 驻转拽讗讜转 砖诇讞 讬讛讜砖注 讻砖谞讻谞住讜 诇讗专抓 讛专讜爪讛 诇讛砖诇讬诐 讬砖诇讬诐 讛专讜爪讛 诇驻谞讜转 讬驻谞讛 讛专讜爪讛 诇注砖讜转 诪诇讞诪讛 讬注砖讛. 砖诇砖讬诐 讜讗讞讚 诪诇讻讬诐 注砖讜 诪诇讞诪讛 讜谞驻诇讜 讛讙专讙砖讬 驻谞讛 讜谞转谉 诇讜 讛拽讚讜砖 讘专讜讱 讛讜讗 讗专抓 讟讜讘讛 讘讗专爪讜 讜讝讜 讛讬讗 讗驻专讬拽讬. 讛讙讘注讜谞讬诐 讛砖诇讬诪讜. 讛专讬 砖讬讛讜砖注 讛转谞讛 注诇 讛诪砖诇讬诪讬谉 砖讬讞讬讜 讜谞诪爪讗 砖讗讬谉 诪爪讜讛 讘讛专讬讙转谉. 讜讻讬 转讬诪讗 讗诐 讻谉 诪讛 讟注诐 讛注谞讬砖诐 讬讛讜砖注 讜拽诇诇诐. 讬砖 诇讜诪专 诪驻谞讬 砖诇讗 专爪讜 诇讛砖诇讬诐 诪转讞诇讛 讻砖砖诇讞 诇讛诐 讬讛讜砖注 讜讬讚 讬砖专讗诇 讛讬转讛 注诇 讛注诇讬讜谞讛 注讻砖讬讜 讗诐 讬拽讘诇讜诐 讗诐 诇讗讜 讜讛诐 讘讗讜 讘注专诪讛. 诪讻诇 诪拽讜诐 诇诪讚谞讜 砖诇讗 讛讬转讛 诪爪讜讛 讘讛专讬讙转谉 讻讚讬 砖转诇诪讚 诪讻讗谉 砖讗驻讬诇讜 诇讚讘专 诪爪讜讛 讗讬谉 诇讜 讛驻专讛. 讜注讜讚 拽砖讛 诇砖讬讟转 专"转 讝"诇 讚诇驻讬 砖讟转讜 讛谞讜讚专 讗讜 讛谞砖讘注 注诇 讚注转 专讘讬诐 讻讜讜谞转讜 诇转诇讜转 谞讚专讜 讘讚注转诐 砖讗驻讬诇讜 讗诐 讬转讞专讟 注诇 谞讚专讜 诇讗 讬讜讻诇 讞讻诐 诇讛转讬专讜 讜讗驻讬诇讜 (讘讛住诪讻转诐) 讘讛住讻诪转诐 砖诇讗 讗诪专 注诇 讚注转 专讘讬诐 注诇 讚注转 砖讬讛讗 诇讜 讛讬转专 诪讚注转诐 讗诇讗 诇讜诪专 砖诇讗 转讜注讬诇 诇讜 诇讗 驻转讞 讜诇讗 讞专讟讛 讜讗驻讬诇讜 诇驻谞讬 讞讻诐 (讚诇讬诪住专讬讛) 讚诇讬转住专讬 砖讜讬谞讛讜 砖诇讬讞 讜诇讗 诇诪讬砖专讬. 讜讗讬谉 诪砖诪注讜转 讛诇砖讜谉 讻谉 砖讘讻诇 诪拽讜诐 砖诪讝讻讬专讬谉 讞讻诪讬诐 注诇 讚注转 驻诇讜谞讬 讗讬谉 讛讻讜谞讛 讗诇讗 砖诇讗 讬讘讟诇 讛谞讜讚专 讘诇讘讜 讗讜 砖诇讗 讬讛讗 讻讜谞转讜 诇注谞讬谉 讗讞专 讘诇转讬 讛讘谞转 讗讜转讜 驻诇讜谞讬 砖谞讚专 讝讛 注诇 讚注转讜 讗诇讗 砖转讛讗 讻驻讬 讛讘谞转 讞讘讬专讜 砖讛讜讗 谞讜讚专 注诇 讚注转讜 讻诇砖讜谉 砖讗诪专讜 讛讜讬 讬讜讚注 砖诇讗 注诇 讚注转讱 讗谞讜 诪砖讘讬注讬谉 讗讜转讱 讗诇讗 注诇 讚注转谞讜 讜注诇 讚注转 讘讬转 讚讬谉 讜诇讗驻讜拽讬 诪拽谞讬讗 讚专讘讗 讻讚讗讬转讗 讘诪讻讬诇转讬谉 讜讘砖讘讜注讜转. 讜注讜讚 讚讗诐 讗讬转讗 砖讻讱 讻讜谞转 谞讚专讜 讬讛讗 谞砖讗诇 注诇 讛讻诇 讻诇讜诪专 诪诪讛 砖讗诪专 注诇 讚注转 专讘讬诐 讻砖诐 砖讛讜讗 谞砖讗诇 注诇 讛砖讘讜注讛 注爪诪讛. 讗诇讗 讜讚讗讬 讛谞讜讚专 注诇 讚注转 专讘讬诐 砖讗讬谉 诇讜 讛驻专讛 讗讬谞讜 讗诇讗 诪驻谞讬 讞砖讬讘讜转 讛专讘讬诐 讜爪讬专讜祝 讚注转诐 讘谞讚专讜 讜讘砖讘讜注转讜. 讛讬诇讻讱 讻砖讛讬转专 讛讜讗 诇讚讘专 讛专砖讜转 讗讬谉 诇讜 讛驻专讛 讗讘诇 讗诐 讛讛驻专讛 诇讚讘专 诪爪讜讛 讬砖 诇讜 讛驻专讛 诇驻讬 砖拽讬讜诐 讛诪爪讜讛 讞砖讜讘 讬讜转专 诪讞砖讬讘讜转 讛专讘讬诐 讜讙诐 讛谉 谞住讻诪讬谉 讘讻讱. 转谞讬讗 讛诪讜讚专 讛谞讗讛 诪讞讘专讜 讗讬谉 诪转讬专讬谉 诇讜 讗诇讗 讘驻谞讬讜 驻讬专讜砖 讘驻谞讬 讛讗讬砖 讛讛讜讗 砖谞讚专 讛讬诪谞讜. 讬专讜砖诇诪讬 诪讛 讟注诐 诪驻谞讬 讛讞砖讚 专讘讬 讗诪专 诪驻谞讬 讛讘讜砖讛. 驻讬专讜砖 诪驻谞讬 讛讞砖讚 砖讻讬讜谉 砖诇讗 讬讚注 讞讘讬专讜 砖讛转讬专讜 诇讜 讗转 谞讚专讜 讜讛讜讗 专讜讗讛 讗讜转讜 谞讛谞讛 讛讬诪谞讜 讛专讬 讝讛 讞讜砖讚讜 砖注讜讘专 注诇 谞讚专讜 讜讻转讬讘 讜讛讬讬转诐 谞拽讬讬诐 诪讛' 讜诪讬砖专讗诇. 讜诇讟注诐 讝讛 诇讗讜 讚讜拽讗 讘驻谞讬讜 讚讛讜讗 讛讚讬谉 讗诐 讬讜讚讬注讜讛讜 砖讻讘专 讛转讬专 诇讝讛 讗转 讛谞讚专. 讜驻讬专讜砖 诪驻谞讬 讛讘讜砖讛 砖诇讗 讬转讘讬讬砖 讻砖讬讛讗 讘驻谞讬 讞讘专讜 讜诇讗 讬讛讗 谞砖讗诇. 讜诇讟注诐 讝讛 讘驻谞讬讜 诪诪砖 讘注讬谞谉. 讜诪住转讘专讗 讚讗驻讬诇讜 讞讘专讜 注讜诪讚 讜爪讜讜讞 讘讛讬转专讜 砖诇 讝讛 诪转讬专讬谉 诇讜 讛讜讗讬诇 讜讘驻谞讬讜 诪转讬专讬谉 诇讜. 讜砖诪注讬谞谉 诪讛讗 讗祝 注诇 讙讘 砖讗讬谉 诪转讬专讬谉 诇讜 讗诇讗 讘驻谞讬讜 诪讬讛讜 讗诐 注讘专讜 讘讬转 讚讬谉 讜讛转讬专讜讛讜 诇讜 砖诇讗 讘驻谞讬讜 讛专讬 讝讜 讛转专讛 讚讗讬 诇讗讜 讛讻讬 诪讗讬 讗讛谞讜 诇讬讛 住谞讛讚专讬谉 讻砖讛转讬专讜讛讜 诇讜 砖诇讗 讘驻谞讬讜 讚谞讘讜讻讚谞爪专 (讜诪讛 砖讛转讬专讜讛讜 诇讜 诇讻转讞诇讛 诇讛转讬专讜 砖诇讗 讘驻谞讬讜) 讗诪专 讛诪讙讬讛 爪专讬讱 诇讜诪专: 诪砖讜诐 讚讛讗 讚讗诪专讬谞谉 讗讬谉 诪转讬专讬谉 诇讜 讗诇讗 讘驻谞讬讜 讗讬谞讜 讗诇讗 讘砖讘讜注讛 砖谞砖讘注 诇讬砖专讗诇 讗讘诇 诇讗 诇讙讘讬 (谞讚专讬) 谞讻专讬 讗诇讗 讗诐 讻谉 讬砖 讞诇讜诇 讛砖诐 讘讚讘专 讜讻注讜讘讚讗 讚爪讚拽讬讛讜 讜住谞讛讚专讬谉 砖讛专讬 讞砖讘讜讛 诇讛诐 诇转拽诇讛. 讛专谞讘"讬 讝"诇. 


诪转谞讬转讬谉 专讘讬 诪讗讬专 讗讜诪专 讬砖 讚讘专讬诐 砖讛谉 讻谞讜诇讚 讜讗讬谞讜 讻谞讜诇讚 讻诇讜诪专 讜驻讜转讞讬谉 讘讛诐. 讜讞讻诪讬诐 诪讜讚讬诐 诇讜 驻讬专讜砖 讚诇讗 驻诇讬讙讬 讗诇讗 讗讚专讘讬 讗诇讬注讝专 讘谞讜诇讚 讙诪讜专 讻讙讜谉 讛谞讱 讚诇注讬诇 讚讗诪专 拽讜谞诐 砖讗谞讬 谞讛谞讛 讜讻讜' 讜谞注砖讛 住讜驻专 拽讜谞诐 砖讗谞讬 谞讛谞讛 诇讘讬转 讝讛 讜谞注砖讛 讘讬转 讛讻谞住转. 讻讬爪讚 讗诪专 拽讜谞诐 砖讗谞讬 谞讜砖讗 驻诇讜谞讬转 砖讗讘讬讛 专注 讗诪专讜 诇讜 诪转 讗讜 砖注砖讛 转砖讜讘讛 拽讜谞诐 诇讘讬转 讝讛 砖讗谞讬 谞讻谞住 砖讛讻诇讘 专注 讘转讜讻讜 讗讜 砖讛谞讞砖 讘转讜讻讜 讗诪专讜 诇讜 诪转 讛讻诇讘 讗讜 谞讛专讙 讛谞讞砖 讛专讬 讛7 讻谞讜诇讚 讜讗讬谞谉 讻谞讜诇讚 讜讞讻诪讬诐 诪讜讚讬诐 诇讜. 


讙诪专讗 诪讬转讛 谞讜诇讚 讛讜讗. 驻讬专讜砖 讚讗诪专讜 诇讜 诪转 讗讜 注砖讛 转砖讜讘讛 诇讗讞专 砖谞讚专 拽讗诪专讬谞谉. 讛专谞讘"讬 讝"诇. 
谞注砖讛 讻转讜诇讛 注爪诪讜 讘讚讘专 讚讗讬 讗诪专 拽讜谞诐 砖讗讬谞讬 谞讜砖讗 驻诇讜谞讬转 砖讗讘讬讛 专注 谞注砖讛 讻讗讜诪专 拽讜谞诐 讗讬谞讬 谞讜砖讗 驻诇讜谞讬转 讻诇 讬诪讬 砖讗讘讬讛 专注 讚讛讜讬 转讜诇讛 谞讚专讜 讘讚讘专 讚诪讻诇 诪拽讜诐 诪住讬拽 讗讚注转讬讛 讛讬诇讻讱 讛讻讗 驻讜转讞讬谉 讘谞讜诇讚 讗讘诇 讘注诇诪讗 讗讬谉 讘谞讜诇讚 讻诇诇 讻讙讜谉 讚讗诪专 拽讜谞诐 砖讗讬谞讬 谞讛谞讛 诇讗讬砖 驻诇讜谞讬 砖讗讬谞讜 住讜驻专 讛讬诇讻讱 讛讜讬 谞讜诇讚 诪诪砖 讚讜讚讗讬 诇讗 诪住讬拽 讗讚注转讬讛 讻诇诇 讜诪砖讜诐 讛讻讬 讗讬谉 驻讜转讞讬谉. 驻讬专讜砖. 


诪转 谞讜诇讚 讛讜讗 讜讗诪讗讬 讗讬谞诐 讻谞讜诇讚. 讗诪专 专讘 讛讜谞讗 谞注砖讛 讻转讜诇讛 注爪诪讜 讘讚讘专 诪讗讞专 砖讗讘讬讛 专注 讗讜 讛讻诇讘 专注 讞砖讘讬谞谉 诇讬讛 讻讗诇讜 驻讬专砖 讘讛讚讬讗 讻诇 讝诪谉 砖讗讘讬讛 拽讬讬诐 讗讜 讛讻诇讘 拽讬讬诐. 讜讛讻讬 驻讬专讜砖讗 讚诪转谞讬转讬谉 专讘讬 诪讗讬专 讗讜诪专 讬砖 讚讘专讬诐 砖讛诐 讻谞讜诇讚 讜讛讬讛 诇谞讜 诇讗住讜专 讜讗讬谞诐 讻谞讜诇讚 (讜讗注驻"讻) 讜注诇 讻谉 诪讜转专讬诐 讛诐 讚讻讬讜谉 砖驻讬专砖 砖讗讘讬讛 专注 谞注砖讛 讻讗讜诪专 讻诇 讝诪谉 砖讗讘讬讛 拽讬讬诐. 讜讗讬谉 讞讻诪讬诐 诪讜讚讬诐 诇讜 讚诇讗 讗诪专讬谞谉 谞注砖讛 讻转讜诇讛 谞讚专讜 讘讚讘专 讗讞专 砖诇讗 转诇讛 讘驻讬专讜砖. 讜专讘讬 讬讜讞谞谉 讗诪专 讻讘专 诪转 讜讻讘专 注砖讛 转砖讜讘讛 讘砖注转 讛谞讚专 讚讛讜讬 谞讚专 讟注讜转 砖诇讗 讛讬讛 讬讜讚注 讘砖注转 讛谞讚专. 讜讛讻讬 驻讬专讜砖讗 讚诪转谞讬转讬谉 讬砖 讚讘专讬诐 砖讛诐 讻谞讜诇讚 砖讗住讜专讬诐 讻诪讜 砖讗诐 讛讜讗 谞讜诇讚 讚讙讝专 专讘讬 诪讗讬专 诪转 讻讘专 讗讟讜 诇讗 诪转. 讜讗讬谞诐 讻谞讜诇讚 驻讬专讜砖 讗祝 注诇 驻讬 砖讗讬谞诐 讻谞讜诇讚. 讜讗讬谉 讞讻诪讬诐 诪讜讚讬诐 诇讜 讚住讘讬专讗 诇讛讜 诇讗 讙讝专讬谞谉 诪转 讗讟讜 诇讗 诪转 讻讘专 讜讻讘专 注砖讛 转砖讜讘讛 拽讗诪专讬谉 诇讬讛 砖讜诪注讬谉 讗讜转讜 谞讚专. 砖讗讬谞讬 谞讜砖讗 驻诇讜谞讬转 讜讻讜' 讗诇讗 砖讛谞讚专 讟注讜转 讘砖诇诪讗 诇专讘 讛讜谞讗 讗讬爪讟专讬讻讬 讛谞讬 讘讘讬 诇诪讬转谞讬 讘诪转谞讬转讬谉 转谞讗 转讜诇讛 谞讚专讜 讘讚讘专 讚砖专讬 专讘讬 诪讗讬专 讜转谞讗 谞讚专 讟注讜转 讗砖诪讜注讬谞谉 讚讘讻讬 讛讗讬 讙讜谞讗 讞砖讘讬谞谉 诇讬讛 谞讚专 讟注讜转. 讜住讬驻讗 专讘讬 诪讗讬专. 讜讗驻讬诇讜 讛讬讛 讛讻诇 讚讘专 讗讞讚 讛讬讛 爪专讬讱 诇砖谞讜转讜 诇诪讬住转诐 讻专讘讬 诪讗讬专 讜诇讗砖诪讜注讬谞谉 讚讛诇讻讛 讻讬讞讬讚 讚诪讞诇讜拽转 讜讗讞专 讻讱 住转诐 讛诇讻讛 讻住转诐 讜诇专讜讞讗 讚诪讬诇转讗 讗诪专 讚砖谞讬 讚讘专讬诐 讛诐. 讗诇讗 专讘讬 讬讜讞谞谉 讚讗诪专 讻讘专 诪转 讜专讘讬 诪讗讬专 讗住专 讚讙讝专 讻讚驻专讬砖讬转 讜专讘谞谉 砖专讜 诪砖讜诐 谞讚专 讟注讜转 讜讛讱 住讬驻讗 专讘谞谉 讛讬讗 转专讬 讝讬诪谞讬 谞讚专 讟注讜转 诇诪讛 诇讬 诇诪讬住转诐 讜诇讗砖诪讜注讬谞谉 讚讛诇讻讛 讻专讘谞谉 诇讙讘讬 专讘讬 诪讗讬专 诇讗 讗讬爪讟专讬讻讗 讚讬讞讬讚 讜专讘讬诐 驻砖讬讟讗 诇谉 讚讛诇讻讛 讻专讘讬诐. 砖讟讛.





诪讛专砖"讗 - 讞讬讚讜砖讬 讛诇讻讜转

讙诪专讗 专' 诪讗讬专 讗讜诪专 讻爪"诇 讻讬爪讚 讗诪专 讻爪"诇 讻谞讜诇讚 讜讗讬谉 讻爪"诇 讗诪专 讻讘专 讻爪"诇:


专砖"讬 讘讚"讛 讗转砖讬诇 讻讜' 注讘讚讬转讜谉 讚砖专讬转讜谉 讻爪"诇:


讘讚"讛 诪转 谞讜诇讚 讛讜讗 讚讛讜讬 谞讜诇讚 讻爪"诇:


讘讚"讛 讜专"讬 讻讜' 诇讜 讚讻讘专 诪转 讘砖注讛 讻爪"诇:


讘专讗"砖 讘讚"讛 诪讬转讛 谞讜诇讚 讛讜讗 讜讛讬讗讱 讗' 专"诪 讻爪"诇:


专"谉 讘讚"讛 讜讛讬讻讗 讻讜' 讘谞讚专 砖讗讬谞讜 诇讛谞讗转讜 砖诇 讞讘讬专讜 讗讘诇 讘谞讚专 讻爪"诇:


讘讗"讚 讗讬 砖专讬 谞讚专讜 讗讜 诇讗 讻爪"诇:


讘讗"讚 诇"砖 讗诇讗 讻爪"诇 讗诇诪谞讛 诇讛谞讗转 讻爪"诇 爪讜讜讞 讘爪讚拽讬讛讜 讻爪"诇 诪讛 转讜注诇转 讻爪"诇 诇讞讻诐 讛住"讚:





诪讛专砖"讗 - 讞讬讚讜砖讬 讗讙讚讜转

讚讻转讬讘 讜讬讜讗诇 诪砖讛 讙讜' 讜讗讬谉 讗诇讛 讗诇讗 诇砖讜谉 砖讘讜注讛 讻讜'. 诪讛 砖讛讜爪讬讗讜 诪诇转 讜讬讜讗诇 诪诪砖诪注讜 诇砖讜谉 专爪讜谉 诇诇砖讜谉 砖讘讜注讛 注讬' 讘讚讘专讬 讛专讗"诐 讜诇"谞 讚讗讬谉 爪讜专讱 讗诇讗 讘诪讚讬谉 诇讱 讙讜' 讚诪诇转 诇讱 讛讜讗 讬转讜专 诇砖讜谉 诇讚专砖讗 讘诪讚讬谉 谞讚专转 诇讱 砖诐 讜讛转专 讘驻谞讬讜 讜砖讘讜注讛 讝讜 诇讗 讛讜讝讻专讛 诪驻讜专砖 讘拽专讗 讜注"讻 讗诪专讜 讚讜讚讗讬 讛讜讝讻专讛 诪讚讻转讬讘 讜讬讜讗诇 诪砖讛 讙讜' 砖讛讜讗 诇砖讜谉 砖讘讜注讛 砖讗讞专 砖谞讚专 诇讬转专讜 诇砖讘转 注诪讜 讜诇讗 讬砖讜讘 诇诪爪专讬诐 谞转谉 诇讜 讘转讜 爪驻讜专讛 讜诪讬讬转讬 讚讛讜讛 诇砖讜谉 砖讘讜注讛 诪爪讚拽讬讛讜 讚讻转讬讘 讜讬讘讗 讗转讜 讘讗诇讛 讙讜' 讜讻诪讛 拽专讗讬 讚讻转讬讘讬 讘转讜专讛 讚讻转讬讘 讘讛讜 诇砖讜谉 讗诇讛 砖讛讬讗 砖讘讜注讛 讜诇讗 诪讬讬转讬 讗诇讗 讛讱 拽专讗 讚爪讚拽讬讛讜 诪砖讜诐 讚讘注讬 诇讗转讜讬讬 讚爪讚拽讬讛讜 诇讗 注砖讛 讬驻讛 砖讛转讬专讜 诇讜 砖诇讗 讘驻谞讬讜 砖诇讗 注砖讛 讻诪砖讛 砖讚拽讚拽 诇讛转讬专 诇讜 讘驻谞讬 讬转专讜:


诪讗讬 诪专讚讜转讬讛 讗砖讻讞讬讛 讻讜'. 讚讗讬 讻驻砖讟讬讛 砖讛砖讘讬注讜 砖诇讗 讬诪专讜讚 诪诇讛砖转注讘讚 诇讜 讻专讜讘 诪专讚 讚拽专讗 讛讗 讜讚讗讬 爪讚讬拽 讻爪讚拽讬讛讜 讻诪驻讜专砖 讘驻专拽 讞诇拽 讜讘讛讜专讬讜转 砖讛讬讛 爪讚讬拽 讙诪讜专 诇讗 讛讬讛 注讜讘专 注诇 砖讘讜注讛 讝讜 讗讘诇 砖讘讜注讛 讝讜 讚诇讗 诪讙诇讬转 注诇讬 砖讛讬讛 诪爪讟注专 爪讚拽讬讛讜 讘讙讜驻讬讛 诪转讜讱 爪注专讗 讚讙讜驻讬讛 讛讜讛 住讘专 讚砖专讬 诇讜 诇讙诇讜转 注"讬 讛转专讛 讗驻讬' 砖诇讗 讘驻谞讬讜 讜注讬"诇 讻讚讗诪专讬谞谉 驻专拽 讗讬谉 诪注诪讬讚讬谉 讛讛讬讗 诪讟专讜谞讬转讗 讗"诇 诇专"讬 讗砖转讘注 诇讬 讚诇讗 诪讙诇讬转 讗砖转讘注 诇讗诇讛讗 讬砖专讗诇 诇讗 诪讙诇讬谞讗 诇诪讞专 讚专砖讛 讘讘讬 诪讚专砖讗 讜讛讻讬 讗砖转讘注 诇讗诇讛讗 讬砖专讗诇 诇讗 诪讙诇讬谞讗 诇注诪讬讛 讬砖专讗诇 诪讙诇讬谞讗 讜讛"谞 讛讻讗 讗砖转讘注 诇讬讛 讛讻讬 诇讗诇讛讗 讬砖专讗诇 诇讗 诪讙诇讬谞讗 诪讬讛讜 诪砖讜诐 讞讬诇讜诇 讛砖诐 讻讬讜谉 讚诇讗 讙诇讬 诇讬讛 讛讻讬 诪注讬拽专讗 讛转诐 讚拽讗诪专 讚讙诇讬 诇讛 诪注讬拽专讗 诪砖讜诐 讞讬诇讜诇 讛砖诐 讛讜爪专讱 诇讛转讬专 谞讚专讜 讜讗驻讬诇讜 砖诇讗 讘驻谞讬讜 讻讬讜谉 讚砖专讬 讘讚讬注讘讚 讜拽"诇:


讚讛讜讛 拽讗讻讬诇 讗专谞讘转讗 讻讜'. 讚专讱 讘注诇讬 诪诇讞诪讜转 砖讛诐 讗讻讝专讬讬诐 讜讘注诇讬 谞驻砖 讛讬驻讛 诇讗讻讜诇 讗讬谞讜 诪讘讜砖诇 讜谞讗 讗讘诇 讛讜住讬祝 讘诪讝讙讜 讜讟讘注讜 讛专注讛 讘讗专谞讘转 诪讬讚 砖爪讚 讗讜转讜 讘注讜讚讜 讘讬讚讜 讗讻诇讜 讞讬 讜讝讛 讜讚讗讬 诪讚转 讗讻讝专 讛讜讗 讘讬讜转专 讜诇讗 专爪讛 诇讙诇讜转讜 讜拽"诇:


诪讬讚 讬砖讘讜 诇讗专抓 讬讚诪讜 讝拽谞讬 讙讜'. 诇驻讬 驻砖讜讟讜 讛"诇 诇诪讻转讘 讬砖讘讜 讘拽诪"抓 转讞转 讛讬讜"讚 讜讻谉 讚诪讜 讘诇讗 讬' 讻诪讜 讘住讬驻讗 讚讛讗讬 拽专讗 讛注诇讜 注驻专 讙讜' 讞讙专讜 砖拽 讙讜' 讗讘诇 讬砖讘讜 讘爪讬专讬 转讞转 讬讜"讚 讛讜讗 诇砖讜谉 爪讬讜讜讬 讜讻谉 讬讚诪讜 砖谞"谞 讗"诇 砖讬砖讘讜 诇讗专抓 讜讬讚诪讜 转讞转 砖讗诪专讜 诇讛转讬专 谞讚专讜 讘讬砖讬讘讛 注诇 讻住讗讜转 讜诪驻讜专砖 讘诪讚专砖 讻砖诪专讚 爪讚拽讬讛讜 讻讜' 讜砖诇讞 讘砖讘讬诇 住谞讛讚专讬谉 讜专讗讛 讗讜转诐 讗谞砖讬诐 砖诇 爪讜专讛 讜讛讜砖讬讘 讗讜转诐 讘拽转讚专讗讜转 砖诇 讝讛讘 讻讜' 讻讬讜谉 砖讛讙讬注讜 诇驻' 谞讚专讬诐 讻讜' 讗"讻 讛转专转诐 诇爪讚拽讬讛讜 砖讘讜注转讜 讜砖诪讟讜诐 诇讗专抓 讻讜' 注讬讬谉 讘专砖"讬 砖诐:





专砖"砖

讙诪专讗 讚讻转讬讘 讜讬讘讗 讗讜转讜 讘讗诇讛 讜讻转讬讘 讜讙诐 讘诪诇讱 讻讜'. 讻爪"诇. 讜驻住讜拽 讛专讗砖讜谉 讛讜讗 讘讬讞讝拽讗诇 诇讝:



专砖"讬 讚"讛 讘诪讚讬谉. 讜讗诪专 专讘讬 转"讞 讬驻专 诇注爪诪讜. 注讬' 砖注讛"诪 驻"讜 诪讛诇' 砖讘讜注讜转 讛诇"讛:



讘诪砖谞讛 讜讗讬谉 讞讻诪讬诐 诪讜讚讬诐 诇讜. 讘讛讙专讬"驻 谞"讗 讜讞讻诪讬诐 诪讜讚讬诐 诇讜 讻讜'. 讙诐 讛专讗"砖 讘驻住拽讬讜 讛讘讬讗 讙讬' 讝讜 (讜讻"讛 讛讙讬' 讘讬专讜砖诇诪讬) 讜讻' 讜住讜讙讬讗 讚讛讙诪专讗 诪砖诪注 讻讙讬' 讝讜. 讜讻' 讛拽"谞 讚讻讜讜谞转讜 诪讛讗 讚驻专讬讱 讛讙诪专讗 诪转 谞讜诇讚 讛讜讗. 讜诪讗讬 驻专讬讱 讚诇诪讗 专"诪 住"诇 讻专"讗 讚驻讜转讞讬谉 讘谞讜诇讚. 讜讝讛 讗讬谞讜 讻诇讜诐. 讚讛讙诪专讗 驻专讬讱 砖驻讬专 注诇 砖讗诪专 砖讛谉 讻谞讜诇讚. 讛专讬 诪转 谞讜诇讚 讙诪讜专 讛讜讗. 讜转讜 诪"拽 讜讗讬谞谉 讻谞讜诇讚. 诇诪讛 讛专讬 谞讜诇讚 讛讜讗 讗诇讗 讚驻讜转讞讬谉 讘谞讜诇讚 诇驻讬 住讘专转讜. 讗讘诇 讻讜讜谞转 讛专讗"砖 讚诇讙讬' 讜讗讬谉 讞讻诪讬诐 讻讜' 拽砖讛 讚诪讗讬 驻专讬讱 诇专讬讜"讞 诇"诇 诇诪讬转谞讬 转专讬 讝讬诪谞讬 谞讚专 讟注讜转. 讛讗 讗讬爪讟专讬讱 诇讗砖诪注讬谞谉 讚讛转诐 诪讜讚讜 诇讬讛 讻诪讜 砖讛拽砖讜 讛转讜住'. 讜讻"讻 讛诇讞"诪 专驻"讞 诪讛诇' 谞讚专讬诐. 讗讜诇诐 诇驻讬' 讛专讗"砖 讻讗谉 讚诇专讬讜"讞 专"诪 诪讞诪讬专. 讜讚讗讬 讗讬谉 诪拽讜诐 诇讙讬' 讜讞讻诪讬诐 诪讜讚讬诐 诇讜. 讚讗"讻 诪讗讬 驻专讬讱 诇"诇 转专讬 讝讬诪谞讬 讻讬讜谉 讚讛讱 讚讛讻讗 诇讗讬住讜专讗 讜讚讛转诐 诇讛转讬专讗. 讜讬砖 诇讚讞讜拽 讚讛讻讬 驻专讬讱 讚讻讬讜谉 讚讗诪专 讜讗讬谞谉 讻谞讜诇讚 讜讛讬讬谞讜 诪砖讜诐 谞讚专 讟注讜转 专拽 讚讛讻讗 讙讝专讜 诪诪讬诇讗 诪讜讻讞 讚讛讬讻讗 讚诇讬讻讗 诇诪讬讙讝专 讻讛转诐 讛讜讛 谞讚专 讟注讜转:



砖诐 诪转 讛讻诇讘 讗讜 砖谞讛专讙 讛谞讞砖. 讜讻转讘 讛转讜讬"讟 诪砖讜诐 讚讙讘讬 谞讞砖 砖讻讬讞讗 讟驻讬 讛专讬讙讛. 讜谞专讗讛 专讗讬讛 诪住谞讛讚专讬谉 (讟讜 讘) 讗"讘 谞讞砖. 驻讬' 讚诇专"注 讻诇 讛拽讜讚诐 诇讛专讙讜 讝讻讛 注"砖:



讙诪专讗 讗专"讛 谞注砖讛 讻转讜诇讛 谞讚专讜 讘讚讘专 讜专讬讜"讞 讗讜诪专 讻讘专 诪转 讻讜'. 讜转驻住讜 讛驻讜住拽讬诐 讻专"讛. 讜讻' 讛讙专"讗 讝"诇 讘住讬' 专诇"讘 住"拽 谞讚 讚讘讬专讜砖诇诪讬 讗讬转诪专 讻专"讛 讻诪砖"讻 讛专"谉 讜讛专讗"砖. 讜诇讻讗讜专讛 转诪讜讛 讚讛专讬 砖诐 讗讬转讗 讚砖诪讜讗诇 讗诪专 讻讘专 诪转 讜专"讗 讘砖诐 专' 讗诇注讝专 诪驻谞讬 砖讛讜讗 讻转讜诇讛 讻讜'. 讜讛诇讗 专' 讗诇注讝专 转诇诪讬讚 砖诪讜讗诇 讻讚讗讬转讗 讘注讬专讜讘讬谉 (住讜) 讜讗讬谉 讛诇讻讛 讻转诇诪讬讚 谞讙讚 讛专讘. 讜讗讜诇讬 讻讜讜谞转讜 讚注诇 讛讗 讚专"讗 讗专"讝 讘砖诐 专' 讬讜讞谞谉 (讻"讛 讛讙讬' 讘讬专讜砖诇诪讬 砖诇驻谞讬谞讜 讜讻谉 讛注转讬拽讜 讛专"谉 讜讛专讗"砖 讘驻住拽讬讜 讜诇讗 讻诪讜 砖讛讜讗 讘驻讬' 讘砖诐 专' 讬讜住讬) 讗祝 讛讜讗 讗"爪 讛讬转专 讞讻诐. 讗讘诇 讙诐 诪讝讛 讗讬谉 讛讻专注 讚讬"诇 讚拽讗讬 讗转专讜讜讬讬讛讜:



砖诐 讜专讬讜讞"讗 讻讘专 诪转. 讜驻讬' 讛专讗"砖 讚诇驻"讝 驻讬' 讚专"诪 讬砖 讚讘专讬诐 砖讛谉 讻谞讜诇讚 专"诇 讚讚讬谞谉 讻谞讜诇讚 讻讜'. 诇讻讗讜专讛 拽砖讛 讻讬讜谉 讚讘讝讛 专"诪 诪讞诪讬专 讗讬讱 转谞讬 讗讞"讻 讜注讜讚 讗专"诪 驻讜转讞讬谉 诇讜 讻讜' 讚讛专讬 砖诐 讛讜讗 诪讬拽诇 讜讻诪讜 砖讛拽砖讜 讛转讜住' 讘诪讙讬诇讛 (讻讞). 讜诇讝讛 讬"诇 讚住"诇 讻诪砖"讻 讛转讜住' 讘注讬专讜讘讬谉 (讻讙) 讚讛讬讻讗 讚转专讜讬讬讛讜 诪注谞讬谉 讗讞讚 讗注"讙 讚诇讗 讛讜讜 转专讜讬讬讛讜 诇讞讜诪专讗 转谞讬 讜注讜讚. 讗讘诇 拽"诇 讚讛讗 讻讛讗讬 诇讬砖谞讗 诪爪讬谞讜 诇讜 讘砖讘讜注讜转 (驻"讜) 讬砖 讚讘专讬诐 砖讛谉 讻拽专拽注 讜讗讬谞谉 讻拽专拽注 讻讜' 讜讛转诐 讗"讗 诇驻专砖 讻讛"讙 讚讛讗 诪住讬讬诐 砖诐 讚诪讞讬讬讘 讘砖讘讜注讛. 讜讬"诇 注"驻 诪砖"讻 讛转讜住' 讘讘"讘 (住"讚 讬讗) 讜讘砖"诪 讚诪爪讬谞讜 砖讛诇砖讜谉 砖讜讛 讜讛驻讬' 诪砖转谞讛:





讛讙讛讜转 讬注讘"抓

讙诪' 砖讛砖讘讬注讜 讘讗诇讛讬诐 诪讗讬 讻爪"诇 讜转讬' 讞讬讬诐 谞诪讞拽:


专砖"讬 讚"讛 讘诪讚讬谉 诇讱 讻讜' 讜讗诪专 专讘讬 转诇诪讬讚 讞讻诐 诪驻专 诇注爪诪讜. 谞"讘 讝讜 讟注讜转 砖诇讗 谞讝讻专 讝讛 讗诇讗 诇注谞讬谉 谞讚讜讬 砖诇 注爪诪讜 (驻"拽 讚祝 讝 注"讘) 讗讘诇 [诇讗] 讘谞讚专讬诐 砖讘驻讬专讜砖 砖谞讬谞讜 (住驻"讘 讚谞讙注讬诐) 讻诇 讛谞讚专讬诐 讗讚诐 诪转讬专 讞讜抓 诪谞讚专讬 注爪诪讜 讜讗诪专讬' 谞诪讬 诇讗 讬讞诇 讛讜讗 讗讬谞讜 诪讜讞诇 讻讜' 讻"砖 谞讚专 讛转诇讜讬 讘讚注转 讗讞专讬诐 诪讗谉 住"讚 讚诇砖专讬 诇谞驻砖讬讛. 讗讬讘专讗 讚讛讜讛 拽"诇 诪讗谉 砖专讬 诇讬讛 诇诪砖讛 讘诪讚讬谉 讜讬转专讜 注讚讬讬谉 诇讗 谞转讙讬讬专. 讜诇讗 诪诇转讗 讛讬讗 讚讻讛"讙 讗驻讬' 注讜讘讚 讻讜讻讘讬诐 诪转讬专 讜诪讬讞诇 讚诪讛 砖讗住专 注诇讬讜 讜讛砖讘讬注讜 诇讟讜讘转讜 讜诇讛谞讗转讜 讗"爪 讛转专讛 讻讚转谞谉 住"驻 讚驻专拽讬谉 讚诇注讬诇 讛"讝 讬讻讜诇 诇讛驻专 讗转 谞讚专讜 砖诇讗 注"驻 讞讻诐 (讜注讬' 讬"讚 住专讻"讞 住诇"讟 讜住"住 专诇"讘) 讜讛"谞 讘谞"谞 讗讬诇讜 讗讬讛讜 讙讜驻讬讛 讛讜讛 诪讞讬诇 注诇 讻讘讜讚讜 讜砖专讬 诇讬讛 讛讜讛 诪砖转专讬 砖诇讗 注"驻 讞讻诐 讜讬转专讜 谞诪讬 讚讻讜讜转讛 诪专爪讜谞讜 诪讞诇 讜讛转讬专 诇讜 谞讚专讜 讜砖讘讜注转讜. 诪讗讞专 砖诇讚注转讜 讜诇讛谞讗转讜 谞讚专 讜谞砖讘注 讬讻讜诇 诇讘讟诇讜 诇"砖 讬砖专讗诇 诇"砖 注讜讘讚 讻讜讻讘讬诐 讝讛 驻砖讜讟:


专"谉 讚"讛 转谞讬讗 讛诪讜讚专 讻讜' 砖讬转讘讬讬砖 诪讞讘专讜 砖讛谞讚专 讛讬讛 讻爪"诇:


讚"讛 讜讛讬讻讗 讚讛讜讬 讘驻谞讬讜 讻讜' 讜专讗讛 诪讛 注诇转讛 讘讜. 谞"讘 讝讜 讗讬谞讛 讛讜讻讞讛 讚讗注"讙 讚讚讬注讘讚 诪讜转专 诪"诪 讞"讛 讛讬讛 讘讚讘专 讚讻讜讜转讛 讗砖讻讞谉 讟讜讘讗 讜讛讗 讚讜讚 砖诇讗 讞讟讗 讘讘"砖 讗驻"讛 讗驻专注讜 诪讬谞讬讛 讟讜讘讗. 讜讗驻讬诇讜 讘诪讬诇讬 讚拽讬诇 讟驻讬 讗诪专讬' 讘讻诪讛 讚讜讻转讬 讗讚诐 讞砖讜讘 砖讗谞讬. 讙诐 讛拽讘"讛 诪讚拽讚拽 注诐 讛爪讚讬拽讬诐 讻讜':





讘谉 讬讛讜讬讚注

诪址讗讬 讟址注职诪指讗 诇指讗 讗址诪职专执讬转讜旨谉 诇职爪执讚职拽执讬旨指讛讜旨?. 拽砖讗 讗讬讱 讟注讜 讜讛转讬专讜 诇爪讚拽讬讛讜 讘诇讗 专砖讜转 谞讘讜讻讚谞爪专? 讙诐 爪讚拽讬讛讜 讘诪讛 讟注讛 讘讚讘专 讝讛 诇注砖讜转 讛转专讛 砖诇讗 讘专砖讜转?
讜谞专讗讛 诇讬 讻讬 讛专砖讜转 爪专讬讱 讚讜拽讗 讘讛讬讻讗 讚讛谞砖讘注 拽讘诇 讛谞讗讛 诪谉 讛诪砖讘讬注 讜爪讚拽讬讛讜 诇讗 拽讘诇 讛谞讗讛 诪谉 谞讘讜讻讚谞爪专 讜专拽 拽讘诇 讛谞讗讛 砖诇 讻讘讜讚 讻讬 讛讬讛 诪讻讘讚讜 诇讬讻谞住 讗爪诇讜 砖诇讗 讘专砖讜转 讜诇讻讱 谞讻谞住 驻转讗讜诐 讜专讗讛讜 讗讜讻诇 讗专谞讘转 讞讬讛 讜讗诐 诇讗 讛讬讛 谞砖讘注 诇讜 讛讬讛 诪讘讟诇 诪诪谞讜 讛讻讘讜讚 讛讝讛 砖讙诐 讛讜讗 诇讗 讛讬讛 谞讻谞住 讗诇讗 讘专砖讜转 讜讗讝 讗讬谞讜 讞讜砖砖 驻谉 讬讗诪专 注诇讬讜 砖专讗讛讜 讗讜讻诇 讗专谞讘转 讞讬讛 讻讬 诇讗 讛讬讛 谞讗诪谉 注诇 讚讘专 讝讛 讻讬 讬讗诪专讜 讜讚讗讬 诇讗 讛讬讛 讗讜讻诇 讘驻谞讬讱 讜讗讬讱 讬讚注转? 讚讛讗 讙诐 讗谞讞谞讜 诇讗 专讗讬谞讜 讝讛! 讗诪谞诐 讻讬讜谉 砖谞砖讘注 砖诇讗 讬讙诇讛 讗讝 讛谞讬讞 诇讜 讛讻讘讜讚 讛讝讛 砖讬讜讻诇 诇讬讻谞住 砖诇讗 讘专砖讜转.
讜爪讚拽讬讛讜 诇讗 讞砖讘 讛谞讗讛 讝讜 砖诇 讛讻讘讜讚 讛谞讗讛 讜诇讻谉 讗诪专 诇讞讻诪讬诐 讗谞讬 谞砖讘注转讬 注诇 讚讘专 讗讞讚 诇谞讘讜讻讚谞爪专 讜诇讗 拽讘诇转讬 讛谞讗讛 诪诪谞讜 讜诇讻谉 专讜爪讛 讗谞讬 诇讛转讬专 讛砖讘讜注讛 讜讛转讬专讜 诇讜. 讗讱 谞讘讜讻讚谞爪专 讛讗砖讬诐 讗讜转诐 诇诪讛 诇讗 讞拽专转诐 讛讬讟讘 诪爪讚拽讬讛讜 诪讛 讛讬讛 讛讚讘专 讛讝讛 砖讗讝 讛讬讬转诐 诪专讙讬砖讬诐 讻讬 讛讜讗 拽讘诇 讛谞讗讛 诪诪谞讬 注诇 讝讗转 砖谞砖讗专 诇讜 讛讻讘讜讚 讛讛讜讗 砖讬讜讻诇 诇讬讻谞住 讘诇讗 专砖讜转 讜讗讝 诇讗 讛讬讬转诐 诪转讬专讬诐 诇讜.
讜诪讛 砖讗诪专 砖讈侄砖旨讈指诪职讟讜旨 讻旨指专执讬诐 诪执转旨址讞职转旨值讬讛侄诐 专诪讝 诇讛诐 讘讝讛 讘讻讞 讛砖专 砖诇讜 砖讛诐 讝诇讝诇讜 讘谞讚专讬诐 讜砖讘讜注讜转 讚讻转讬讘 讘讛讜 诇指诪指旨讛 讬执拽址旨讞 诪执砖职讈讻指旨讘职讱指 诪执转址旨讞职转侄旨讬讱指 (诪砖诇讬 讻讘, 讻讝) 讚注转讛 讛讜讗 专讜爪讛 诇讛专讙诐 砖讗讝 讬讛讬讛 诪讜砖讘诐 讘拽讘专 注诇 讛注驻专.
讘专诐 爪专讬讱 诇讛讘讬谉 诇诪讛 讛拽驻讬讚 谞讘讜讻讚谞爪专 讛专砖注 注诇 讝诇讝讜诇 讻讘讜讚 砖讛讬讛 诇讜 讘讚讘专 讝讛 砖讙讬诇讛 注诇讬讜 砖讛讬讛 讗讜讻诇 讗专谞讘转 讞讬讛? 讗诐 讘砖讘讬诇 砖谞专讗讛 讘讝讛 讗讻讝专讬讜转 讛谞讛 讛讜讗 讛讬讛 讗讜讻诇 诇讛讚讬讗 讻诇 讬讜诐 诪讘砖专 讞讬专诐 诪诇讱 爪讜专 讗讞专 砖讛讜专讬讚讜 砖讞讜转讱 诪讘砖专讜 讘注讜讚讜 讞讬 讜诪讟讘诇讜 讘诪诇讞 讜讗讜讻诇讜!
讜讬砖 诇讜诪专 讚讻诇 讗讻讝专讬讜转 砖注讜砖讛 讘转讜专转 讚讬谉 讜诪砖驻讟 诇讬讬住专 讛驻讜砖注讬诐 讗讬谉 讝诇讝讜诇 诇讜 讻讬 讗讜诪专 讻讱 专讗讜讬 诇诪诇讱 砖讻诪讜转讜 诇讛讟讬诇 讗讬诪讛 讙讚讜诇讛 注诇 讛驻讜砖注讬诐 讘讗讻讝专讬讜转 砖注讜砖讛 诇讛诐 讗讱 讘讚讘专 讝讛 砖讗讬谉 讘讜 讚讬谉 讜诪砖驻讟 讜讛讜讗 注讜砖讛 讗讻讝专讬讜转 诇讘注诇讬 讞讬讬诐 诇讗讻讜诇 讘砖专诐 讘注讜讚诐 讞讬讬诐 讜讗讬谉 诇讜 讛谞讗讛 诪讝讛 讜讚讗讬 讛讜讗 诪讜专讛 注诇 专讜注 诇讘 砖讛讜讗 专拽 专注 讜讗讻讝专 拽砖讛!





讙诇讬讜谉 讛砖"住 - 专讘讬 注拽讬讘讗 讗讬讙专

讘专"谉 讚"讛 转谞讬讗 讜讻讜' 讚讬讛讬讘 讟注诪讗. 注讬' 诇注讬诇 讚祝 讝 注"讘 讘专"谉 讚"讛 谞讚讜讛讜 讘驻谞讬讜:





讞讬讚讜砖讬 讞转"住

讛诪讜讚专 讛谞讗讛 诪讞讘专讜 讗讬谉 诪转讬专讬诐 诇讜 讗诇讗 讘驻谞讬讜. 讻转讘 讛讻"诪 讘讚注转 讛专诪讘"诐 讚讘专讬讬转讗 转专转讬 拽讗诪专 讞讚讗 诪讜讚专 诪讞讘专讜 讛谞讗讛 讜诇讗 拽讬讘诇 诪诪谞讜 讟讜讘讛 爪专讬讱 砖讬转讬专 讘讬讚讬注转讜 诪驻谞讬 讗砖专 讞砖讚 讜诇讝讛 住讙讬 砖讬讜讚讬注讛讜 注"讬 砖诇讬讞. 讜注讜讚 讛谞讜讚专 诇讟讜讘转 讞讘专讜 爪专讬讱 诇讛转讬专讜 讘专爪讜谞讜 砖诇 讞讘专讜 讚讛专讬 诪讬讬转讬 诪讬转专讜 讜转专讜讜讬讬讛讜 砖诪注转讬 诪讬谞讬讛 讛讗 讻讚讗讬转讗 讜讛讗 讻讚讗讬转讗 讜爪"注 讗讬讱 讗驻砖专 诇诇诪讜讚 讝讛 诪讘诪讚讬谉 诇讱. 讜讛谞讛 讘讞讬' 专讬讟讘"讗 讛拽砖讛 讗讬 住"讚 讘注讬' 专爪讜谞讜 讗"讻 讗诪讗讬 讗诪专 诇讜 讘诪讚讬谉 诇讱 讜讛转专 谞讚专讱 讛诇讗 讘诇讗 专爪讜谉 讬转专讜 讗讬谞讜 诪讜转专 讜讻砖讬转专爪讛 转讜 诇讗 爪专讬讱 讛讬转专 讚讛专讬讟讘"讗 住"诇 讻讗讬讻讗 诪讗谉 讚驻诇讬讙 诇注讬诇 讘讛专"谉 (讻讗 注"讗) 讜讚诇讗 讻讛专砖讘"讗 注"砖 讜注讬讬谉 讛讬讟讘 诪"砖 讛专砖讘"讗 讘诪讬讜讞住转 住讬' 专讻讛 讜诪"砖 注诇讬讜 诪讛专讬"讟 住讬' 讗. 讜注诇 拽讜砖讬讗 讛谞"诇 转讬' 讛谞诪讜拽讬 讬讜住祝 诪讚讗驻拽讬讛 专讞诪谞讗 砖讘讜注转 诪砖讛 讘诇砖讜谉 讜讬讜讗诇 讜诇讗 讗诪专 讜讬砖讘注 砖"诪 讘' 砖讘讜注讜转 谞砖讘注 讗讞转 诇讬转专讜 砖诇讗 讬讝讜讝 诪讘转讜 讜讬谞讬讞谞讛 注讙讜谞讛 讜诇讝讛 讘讗诪转 诇讗 讛讬讛 爪专讬讱 讛讬转专 讗诇讗 专爪讜谉 讬转专讜 诇讱 诇砖诇讜诐. 讜讗讬讚讱 谞砖讘注 诇专爪讜谉 注爪诪讜 砖诇讗 讬讻谞住 诇住讻谞讛 诇诪爪专讬诐 诪驻谞讬 讛诪讘拽砖讬诐 谞驻砖讜 讜讛讬讬谞讜 诇砖讜谉 讜讬讜讗诇 砖驻砖讜讟讜 谞转专爪讛. 讜专诪讝 砖谞砖讘注 诇专爪讜谉 注爪诪讜. 讜诪驻谞讬 讗讜转讛 讛砖讘讜注讛 砖诇 注爪诪讜 讛讜爪专讱 讛讬转专 注"砖. 讜诇讝讛 谞转讻讜讜谉 讙"讻 讛专"谉 诇注讬诇 讚"讛 讻讬 诪转讜 讻诇 讛讗谞砖讬诐 讜讻讜' 注"砖. 讜诇讻讗讜专讛 讬驻诇讗 讗"讻 诇砖讘讜注转 讬转专讜 诇讗 讛讜爪专讱 讛讬转专 讜砖讘讜注转 注爪诪讜 讛讬讛 讚讬 砖砖诇讞 砖诇讬讞 诇讛讜讚讬注讜 砖讛讜转专 谞讚专讜 砖诇讗 讬讞砖讚谞讜 讜诪"讟 讞讝专 诇诪讚讬谉 讜讻诪"砖 讝讛 讛专讬讘"砖 讘转砖讜讘讛. 讗注"讻 诪讜讻讞 诪讝讛 转专讜讜讬讬讛讜 讚讗讬讻讗 讞砖砖讗 讚讞砖讚讗 讜注讜讚 诇讟讜讘转 讞讘专讜 爪专讬讱 专爪讜谞讜 讜讻讬讜谉 砖注"讻 讛讜爪专讱 诪专注"讛 诇讞讝讜专 诇诪讚讬谉 讘注爪诪讜 诇驻讬讬住 讗转 讬转专讜 砖讝讛 讗"讗 注"讬 砖诇讬讞 诇驻讬讬住讜. 讜讙诐 讛讜爪专讱 诇讛讜爪讬讗 注爪诪讜 诪讞砖讚讗 诪砖讘讜注转 注爪诪讜 注"讻 讗"诇 讛拽讘"讛 讛转专 谞讚专 注爪诪讱 讘诪讚讬谉 讜诇讗 转爪讟专讱 诇砖诇讜讞 砖诇讬讞 讻讬讜谉 讚注讻"驻 转爪讟专讱 诇砖讜讘 诇诪讚讬谉 诪砖讜诐 驻讬讜住 讬转专讜 讜诪讜讻讞 砖谞讬 讛讚讬谞讬诐 诪讚讞讝专 诇诪讚讬谉 砖"诪 诇讟讜讘转 讞讘专讜 爪专讬讱 专爪讜谞讜. 讜诪讚讛讬' 拽讘诇讛 讘讬讚诐 砖讘诪讚讬谉 讛转讬专 诇讜 谞讚专讜 讻讚讗讬' 讘诪讚专砖 砖讛拽讘"讛 拽砖专 注谞谉 注诇 驻转讞讜 砖诇 讬转专讜 讜讗诪专 诪讜转专 诇讱 砖"诪 砖诪砖讜诐 讞砖讚讗 爪专讬讱 讬讚讬注转 讞讘专讜:


讜讚注转 专"转 讚讜拽讗 砖拽讬讘诇 讟讜讘讛 诪讞讘专讜 讜讛讜讻讬讞 诪住讜讟讛 (诇讜 注"讘) 讗转砖诇 讗砖讘讜注转讱 注"砖 讜讚注转 诪讛专"诪 讗诇砖拽专 讗驻讬诇讜 诇讗 讛讬讛 讛讟讜讘讛 注讘讜专 讛砖讘讜注讛 专拽 注讘讜专 讗讜转讜 讛注谞讬谉 谞诪讬 讗讬谉 诪转讬专讬诐 讗诇讗 诇专爪讜谞讜 注讬讬谉 砖"讱 住讬' 专讻讞 住"拽 诪' 讜爪"注 讛讗 讬讜住祝 谞诪讬 拽讬讘诇 讟讜讘讛 砖讻诐 讗讞讚 注诇 讗讞讬讱. 讜讬"诇 注"讻 诇讗 拽讗诪专 讗诇讗 砖讻讘专 拽讬讘诇 讛讟讜讘讛 讗讘诇 谞砖讘注 诇讜 砖讬注砖讛 诇讜 讚讘专 驻诇讜谞讬 讜讗讝 讬拽讘诇 诪诪谞讜 讛讟讜讘讛 讻诪讜 砖讻诐 讗讞讚 注诇 讗讞讬讱 讗诐 讬拽讘专谞讜 讘讗"讬 讬讻讜诇 诇讛转讬专 砖讘讜注转讜 讜诇讗 讬注砖讛 诇讜 讗讜转讜 讚讘专 砖讬拽讘专谞讜 讜诇讗 讬拽讘诇 讙诐 诪诪谞讜 讛讟讜讘讛 砖讻诐 讗讞讚. 讜讘讞讬' 转讜专讛 讛讗专讻转讬 讘讝讛:


讜讘诪砖谞讛 诇诪诇讱 诪讬讬转讬 专讗讬讛 诇讚专"转 诪讗讙讚转 专讘讘"讞 讚讗讬讱 住"讚 诇讜诪专 砖讘讜注转 讛诪讘讜诇 讚讛讗 讛讜讛 诇讟讜讘转 讛注讜诇诐 讜讘注讬' 专爪讜谞诐 讗注"讻 讛讜讗讬诇 讜讛拽讘"讛 诇讗 拽讬讘诇 讟讜讘讛 诪转讬专讬诐 砖诇讗 讘专爪讜谞诐 讜讘讞讬' 讗讙讚讛 讗诪专转讬 讚专讘讘"讞 诇讗 讟注讛 讘讛讗 讚讜讚讗讬 诇讗 讬专爪讛 讛砖"讬 讘讛砖讞转转 注讜诇诐. 讗讱 砖讘讜注转 讛讙诇讜转 讛转驻讬住 讛拽讘"讛 讘诪讘讜诇 讻讚讻转讬讘 讻讬 诪讬 谞讞 讝讗转 诇讬 讻讗砖专 谞砖讘注转讬 诪注讘讜专 诪讬 谞讞 注讜讚 注诇 讛讗专抓 讻谉 谞砖讘注转讬 诪拽爪讜祝 注诇讬讱 讜诪讙注专 讘讱. 讜讗"讻 讻讬讜谉 砖讛讘转 拽讜诇 讗诪专 住转诪讗 诪讬 诪讬驻专 诇讬 讞砖砖 砖讬驻专 讘' 讛砖讘讜注讜转 讘驻"讗 讚讛专讬 讛诪转驻讬住 讘讚讘专 讜讛讜转专 讛专讗砖讜谞讛 讛讜转专讜 讻讜诇诐. 讜注"讻 讞砖砖 谞讛讬 砖讬讛讬讛 讟讜讘讛 诇驻讬 砖注讛 讘讘谞讬谉 讘讛诪"拽 讬讗专注 讘讝讛 讛驻住讚 诇注转讬讚 讘讛砖讞转转 注讜诇诐 注"讬 诪讘讜诇. 讜砖诐 讘讬讗专转讬. 讜诇驻"讝 讛"诇 讛讬转专 诇讚讘专 诪爪讜讛 诇拽讘抓 谞讚讞讬 讬砖专讗诇 讜诇讗 讘注讬 讚注转讜 讜专爪讜谞讜 砖诇 讞讘专讜 讻诪"砖 讛专讬讘"砖 讜诪讘讬讗讜 讛砖"讱 住讬' 专讻"讚 住"拽 谞讚 讜诇讗 诪讜讻讞 讚讘专讬 诪砖谞讛 诇诪诇讱 讛谞"诇:


注讬讬谉 谞讝讬专 (诇讘 注"讘) 驻讜转讞讬谉 讘转谞讗讬 谞讜诇讚. 讜讛专讘"讬 转诪讛 砖讛砖诪讬讟讜 讛专诪讘"诐. 讜诇驻注"讚 讛专诪讘"诐 诪驻专砖 转谞讗讬 谞讜诇讚 讛讬讬谞讜 诪砖谞转讬谞讜 诇拽诪谉 讬砖 讚讘专讬诐 砖讛诐 讻谞讜诇讚 讜讗讬谞谉 谞讜诇讚. 注讬讬谉 讘驻讬' 讛诪砖谞讛 诇讛专诪讘"诐 讜转专讗讛 讻讬 讻谉 讛讜讗. 讜诪讛 讚讗诪专讬' 讘谞讝讬专 讛讬讻讬 讚诪讬 讗诪专讬谉 诇讛讜谉 讗讬 讗转讬 讗讬谞砖 讜讻讜' 诇讗讜 讗转谞讗讬 谞讜诇讚 拽讗讬 讗诇讗 讗诪转谞讬' 讗注讜讘讚讗 讚谞讞讜诐 讛诪讚讬 拽讗讬 讜诇拽"诪:

